**Atbildes uz jautājumiem**

Eiropas Savienības kohēzijas politikas programmas 2021.–2027. gadam 2.2.1. specifiskā atbalsta mērķa “Veicināt ilgtspējīgu ūdenssaimniecību”

**2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” pirmajā kārtā**

**Izmantotie saīsinājumi:**

**Atlases nolikums** – Eiropas Savienības kohēzijas politikas programmas 2021. – 2027. gadam 2.2.1. specifiskā atbalsta mērķa “Veicināt ilgtspējīgu ūdenssaimniecību” 2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” pirmās kārtas projektu iesniegumu atlases nolikums” (pieejams: <https://www.cfla.gov.lv/lv/2-2-1-1-k-1>)

**CE** – cilvēku ekvivalents

**CFLA** – Centrālā finanšu un līgumu aģentūra (sadarbības iestāde)

**ERAF –** Eiropas Reģionālās attīstības fonds

**KPVIS –** Projektu portāls (Kohēzijas politikas fondu vadības informācijas sistēma): <https://projekti.cfla.gov.lv>

**NAI** – notekūdeņu attīrīšanas iekārtu

**N** – slāpeklis

**P** – fosfors

**Pakalpojuma līgums –** pakalpojuma līgums par sabiedrisko ūdenssaimniecības pakalpojumu sniegšanu

**Pasākums –** Eiropas Savienības kohēzijas politikas programmas 2021. – 2027. gadam 2.2.1. specifiskā atbalsta mērķa “Veicināt ilgtspējīgu ūdenssaimniecību” 2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” pirmās projektu iesniegumu atlases kārta

**SAM MK noteikumi –** Ministru kabineta 2024. gada 7. maija noteikumi Nr. 285 “Eiropas Savienības kohēzijas politikas programmas 2021. – 2027. gadam 2.2.1. specifiskā atbalsta mērķa “Veicināt ilgtspējīgu ūdenssaimniecību” 2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” pirmās projektu iesniegumu atlases kārtas īstenošanas noteikumi” (pieejami: <https://likumi.lv/ta/id/351828>)

**SEG emisijas**– siltumnīcefekta gāzu emisijas

**VARAM –** Viedās administrācijas un reģionālās attīstības ministrija (atbildīgā iestāde)

Saturs

[1. Vispārīgi jautājumi 2](#_Toc179817619)

[2. Darbību un izmaksu attiecināmība 3](#_Toc179817620)

[3. Projekta iesnieguma aizpildīšana un pievienojamie dokumenti 12](#_Toc179817621)

[4. Īstenošanas nosacījumi 21](#_Toc179817622)

[5. Vērtēšana un lēmumu pieņemšana 23](#_Toc179817623)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Atlases nolikuma 9.3.3. punktā minēts, ka sabiedrisko ūdenssaimniecības pakalpojumu līguma darbības laiks nedrīkst būt īsāks par pieciem gadiem un nepārsniedz 10 gadus. No kura brīža rēķināmi šie termiņi – projekta iesniegšanas datums vai līguma parakstīšana par projekta īstenošanu? | Sabiedrisko ūdenssaimniecības pakalpojumu līguma darbības laiks nav tieši saistīts ar projekta iesnieguma datumu. Attiecīgi, līguma darbības laiks ir no vietējas tautsaimniecības nozīmes pakalpojuma (turpmāk – VTNP) līguma noslēgšanas vai grozījumu datuma un nedrīkst būt īsāks par pieciem gadiem un nepārsniedz 10 gadus.**!** VTNP līgumā jābūt iekļautai visai [MK noteikumu 16. punktā](https://likumi.lv/ta/id/351828-eiropas-savienibas-kohezijas-politikas-programmas-2021-2027-gadam-2-2-1-specifiska-atbalsta-merka-veicinat-ilgtspejigu#:~:text=16.%C2%A0Pakalpojuma%20l%C4%ABgum%C4%81,visp%C4%81r%C4%93ju%20tautsaimniecisku%20noz%C4%ABmi.) uzskaitītajai informācijai.*(09.07.2024.)* |
| 1.2. | Projektu portālā neatrodu izsludināto pasākuma 2.2.1.1. 1. kārtas atlasi. | Projektu portālā (KPVIS): <https://projekti.cfla.gov.lv> ieejamas divas e-vides, ja esat KPVIS 2014-20 (2014.-2024. gada plānošanas periods) lietotājs, tad augšējā labajā stūrī jāpārslēdz uz KPVIS 2021-27 e-vidi. Ja nav iespējas pārslēgt, tad jāslēdz jauns līgums par KPVIS 2021-27 informācijas sistēmas izmantošanu. Detalizēta informācija par to kā kļūt par KPVIS e-vides lietotāju 2021.-2027. gada plānošanas periodam pieejama CFLA tīmekļa vietnē: <https://www.cfla.gov.lv/lv/par-e-vidi>. *(09.07.2024.)* |
| 1.3. | Pamatojoties uz [tīmekļa vietnē](https://www.varam.gov.lv/lv/notekudenu-un-dunu-apsaimniekosanas-sistemas-attistiba-piesarnojuma-samazinasanai) pieejamo datni par aglomerācijā radīto piesārņojumu un atlases nolikuma 7. punktu – kurā norādīts, kad aglomerācijas CE jābūt no 10000 – 100000. Vai atlases kārtas mērķteritorija ir tikai Latvijas Republikas aglomerācijas ar cilvēkekvivalentu no 10 000 līdz 100 000? | Jā, SAM MK noteikumu 3. punkts nosaka, ka Pasākuma pirmās projektu iesniegumu atlases kārtas mērķteritorija ir aglomerācijas ar cilvēkekvivalentu 10 000–100 000. *(13.09.2024.)**Aicinām sekot līdzi noteikumu projekta “Eiropas Savienības kohēzijas politikas programmas 2021.– 2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana”* ***2.1.1.6. pasākuma*** *“Pašvaldību ēku energoefektivitātes paaugstināšana”* ***otrās projektu iesniegumu atlases kārtas*** *īstenošanas noteikumi” saskaņošanai* [*Tiesību aktu projektu publiskajā portālā*](https://eur04.safelinks.protection.outlook.com/?url=https%3A%2F%2Ftapportals.mk.gov.lv%2Flegal_acts%2F2baeb130-2558-496d-a90d-83af2e498d1a&data=05%7C02%7Ckristine.jucite%40cfla.gov.lv%7C3c109fe375f34d47f38408dcc7586db2%7Cc2d02fb61e644741866ff8f5689ca39a%7C0%7C0%7C638604429856293504%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=LQDO0ZpZMfu3LMW8Qv%2BOj59KoUh6NId7K7b1tpmf8%2Bg%3D&reserved=0)*, jo ar šo noteikumu projektu tiks izveidota pasākuma kārta sabiedrisko ūdenssaimniecības pakalpojumu sniedzējiem atjaunīgos energoresursus izmantojošu elektroenerģiju ražojošu un to saražotās enerģijas akumulējošu iekārtu iegādei un uzstādīšanai, enerģijas patēriņa vadībai nepieciešamo viedo tehnoloģiju iegādei un uzstādīšanai, kā arī sabiedrisko ūdenssaimniecības pakalpojumu sniegšanā iesaistīto tehnoloģisko iekārtu un procesu energoefektivitātes uzlabošanai. Šajā pasākuma kārtā ierobežojums aglomerācijas lielumam netiek noteikts. Projektu iesniegumu vērtēšanas kritēriji šobrīd ir izskatīšanā Eiropas Savienības 2021.-2027. gada plānošanas perioda Uzraudzības komitejas rakstiskās procedūras ietvaros līdz 2024. gada 2. septembrim. Ar izskatīšanā esošajām redakcijām aicinām iepazīties* [*šeit*](https://eur04.safelinks.protection.outlook.com/?url=https%3A%2F%2Fwww.esfondi.lv%2Fprofesionaliem%2Fuzraudzibas-komiteja%2Fuk-e-portfelis-2021-2027%2F2024-08-08-uk-rakstiska-procedura-varam_2116_2-k&data=05%7C02%7Ckristine.jucite%40cfla.gov.lv%7C3c109fe375f34d47f38408dcc7586db2%7Cc2d02fb61e644741866ff8f5689ca39a%7C0%7C0%7C638604429856301136%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=hDum5rl25aMY3Irx9cqNcGUGooawoZT7IPTHQTMIrHk%3D&reserved=0)*.* |
| 1.4. | Sabiedrisko ūdenssaimniecības pakalpojumu līgums ar pašvaldību tika noslēgts uz pieciem gadiem un ir spēkā līdz 03.2026. Vai līgums ar šādu darbības termiņu tiks uzskatīts par atbilstošu nolikuma prasībām? | Vērtējot projekta iesniegumu, tiks noteikta pakalpojuma līguma par sabiedrisko ūdenssaimniecības pakalpojumu sniegšanu atbilstība SAM MK noteikumu Nr. 285 16. punktam, kas cita starpā ietver prasību, ka līguma darbības laiks nav īsāks par 5 gadiem un nepārsniedz 10 gadus (MK noteikumu Nr. 285 16.3. apakšpunkts). Minētajā gadījumā līguma darbības laiks ir 5 gadi , un termiņš ir atbilstošs.Iesakām pārliecināties, ka līgumā ir iekļauta visa MK noteikumu Nr. 285 16. punktā noteiktā informācija.*(13.09.2024.)* |
| 1.5. | Konstatēts fakts, ka KPVIS e-vidē nav piekļuve sadaļai, kurā jānorāda informācija par Projekta ietekmi uz vidi. Projekta iesnieguma otrā sadaļa beidzās ar sadaļu “Projekta saturiskā saistība ar citiem projektiem”. | KPVIS e-vides sistēmas kļūda ir novērsta un sadaļa, kurā jānorāda informācija par Projekta ietekmi uz vidi. ir pieejama.*(13.09.2024.)* |
| Darbību un izmaksu attiecināmība |
| 2.1. | Vai finansējums komunikācijas un vizuālās identitātes nodrošināšanai nedrīkst pārsniegt 1%? | Ar projekta darbībām tieši saistīto komunikācijas un vizuālās identitātes prasību nodrošināšanas izmaksas nepārsniedz vienu procentu no projekta kopējām tiešajām attiecināmajām izmaksām (SAM [MK noteikumu](https://likumi.lv/ta/id/351828-eiropas-savienibas-kohezijas-politikas-programmas-2021-2027-gadam-2-2-1-specifiska-atbalsta-merka-veicinat-ilgtspejigu) 30.4. apakšpunkts).*(09.07.2024.)* |
| 2.2. | Vai notekūdeņu attīrīšanas iekārtas jaudas palielināšanas darbībā domāta hidrauliskās jaudas vai piesārņojuma jaudas palielināšana?   | SAM MK noteikumu Nr. 285 28. punktā noteiktā jaudas palielināšana attiecināma gan uz lielākas hidrauliskās jaudas iekārtām, kas spēj uzņemt lielāku apjomu notekūdeņu, gan augstākas attīrīšanas efektivitātes nodrošināšanu (attīrīšanas efektivitātes uzlabošana, t.i., piesārņojuma efektīvāka attīrīšana minēta 28.3. apakšpunktā). Projektos iespējams arī nepalielināt hidraulisko jaudu, bet palielināt attīrīšanas efektivitāti.*(09.07.2024.)* |
| 2.3. | Vai projekta ietvaros iespējams attiecināt izmaksas par lietotas traktortehnikas iegādi? | Projektā nav attiecināmas jebkāda veida pārvietojamās tehnikas un transportlīdzekļu iegādes izmaksas.*(09.07.2024.)* |
| 2.4. | Kādēļ pasākumā ieguldījumus nevar veikt teritorijās, uz kurām ir nodibināta apbūves tiesība? | Ievērojot, ka atbalsts šajā atlases kārtā tiek piešķirts kā kompensācija par vispārējas tautsaimnieciskas nozīmes pakalpojumu sniegšanu, ir noteikts 30 gadu dzīves cikls, lai novērstu pārkompensācijas riskus, kā arī ievērojot atbalstāmo darbību veikšanas rezultātā izveidoto pamatlīdzekļu orientējošo amortizācijas periodu, kas atbilst Eiropas Komisijas vadlīnijām izmaksu-ieguvumu analīzes veikšanai ([https://op.europa.eu/en/publication-detail/-/publication/120c6fcc-3841-4596-9256-4fd709c49ae4](https://eur04.safelinks.protection.outlook.com/?url=https%3A%2F%2Fop.europa.eu%2Fen%2Fpublication-detail%2F-%2Fpublication%2F120c6fcc-3841-4596-9256-4fd709c49ae4&data=05%7C02%7Ckristine.jucite%40cfla.gov.lv%7C40e423deea5e488a350608dca4dcbcde%7Cc2d02fb61e644741866ff8f5689ca39a%7C0%7C0%7C638566515206269882%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=BMx1MSZR9Z3l4r0x5Au4HH78bhfNI2RTYTna0ns1rA8%3D&reserved=0)).   Ņemot vērā nepieciešamību nodrošināt īpašumtiesības visā projekta dzīves ciklā, kā arī to, ka Civillikuma 1129.9 pants paredz, ka pēc līguma par apbūves tiesību termiņa beigām  uz apbūves tiesības pamata uzceltā nedzīvojamā ēka (inženierbūve) kļūst par zemes gabala būtisku daļu, un pāriet zemes gabala īpašnieka īpašumā, nav iespējams 2.2.1.1. pasākuma pirmās atlases kārtas ietvaros paredzēt būvniecības darbības jaunām ilgtermiņa būvēm uz apbūves tiesības pamata. Apbūves tiesība kā tiesību institūts netiek izmantota ar mērķi celt ilgtermiņa lietojuma būves uz cita īpašnieka zemes. Jāņem vērā, ka, īstenojot šādu pasākumu, preventīvi ir jāparedz iespēja finansējuma saņēmējam (sabiedrisko pakalpojumu sniedzējam) strādāt ar projekta ietvaros izveidotajiem pamatlīdzekļiem visā projekta dzīves ciklā, t.sk., izslēdzot nelikumīga komercdarbības atbalsta riskus.  Jāņem vērā, ka, ja notekūdeņu attīrīšanas iekārtas atrodas brīvostas teritorijā, iespējams veikt darbības bez jauna būvniecības procesa (iekārtu uzstādīšanu) uz spēkā esoša līguma par apbūves tiesību vai nomas līguma pamata (nodrošinot tā pagarināšanu, lai nodrošinātu līguma darbību visā projekta dzīves ciklā). Attīrīto notekūdeņu izvada atjaunošanas, izbūves vai pārbūves gadījumā projektā iesaistītajam cita īpašnieka zemesgabalam ir noteikts apgrūtinājums.*(26.07.2024.)* |
| 2.5. | Vai gadījumā, ja izvada atjaunošanas darbības plānots veikt esošā aizsargjoslā (to nepaplašinot un nemainot), ir nepieciešams saskaņojums ar zemes īpašniekiem? | Ņemot vērā, ka vēsturiski izvada būvniecības laikā tika izstrādāts tehniskais projekts, un kurā ir jābūt trasējuma saskaņojumiem ar zemes īpašniekiem, ir uzskatāms, ka saskaņojums ar zemes īpašniekiem par izvadu jau ir veikts ekspluatācijas aizsargjoslas nodibināšanas laikā. Attiecīgi šajā gadījumā, ievērojot arī Ūdenssaimniecības pakalpojumu likuma 11. panta trešajā daļā un Aizsargjoslu likuma 35. panta otrajā daļā noteikto, dokumentus par atkārtotu saskaņojumu nav nepieciešams iesniegt – jāsniedz dokumenti par skarto zemesgabalu īpašnieku informēšanu atbilstoši par atlases nolikumu augstākstāvošiem iepriekšminētajiem normatīvajiem aktiem. Tomēr gadījumā, ja izvada pārbūves rezultātā aizsargjosla skartu jaunus zemesgabalus, ar kuru īpašniekiem saskaņojums nav veikts, būtu jāsniedz dokumenti par šāda saskaņojuma veikšanu saskaņā ar Aizsargjoslu likuma 33. panta otro daļu.*(26.07.2024.)* |
| 2.6. | Projekta ietvaros plānota notekūdeņu dūņu apstrādes iekārtas nomaiņa un attīrīto notekūdeņu izvada atjaunošana. Kuras atlases nolikuma 2. pielikuma sadaļas ir jāaizpilda? | Ja projekta iesniegumā  plānota atbalstāmā darbība – notekūdeņu dūņu atūdeņošanas un apstrādes iekārtu izveide, pārbūve vai atjaunošana, pamatojot SEG emisiju samazinājumu, projekta iesniegumam pievieno atlases nolikuma 2. pielikumu “Piesārņojuma samazinājuma, notekūdeņus uzņemošā ūdensobjekta un enerģijas ietaupījuma apraksts” ar aizpildītu 2., 3., 5. un 6. sadaļu. Attīrīto notekūdeņu izvada atjaunošanas darbība jāiekļauj iepriekšminētajās 2. pielikuma sadaļās (izņemot 5. sadaļu).Gadījumā, ja **notekūdeņu attīrīšanas iekārtu attīrīšanas efektivitātes uzlabošanas** ietvaros tiek veiktas darbības, lai uzlabotu, piemēram, notekūdeņu dūņu atsūknēšanu no attīrīšanas procesa, rezultātā samazinot N un P koncentrāciju vidē novadītajos notekūdeņos, tad aizpildāmas visas atlases nolikuma 2. pielikuma sadaļas – arī 1. un 4. sadaļa. *(16.07.2024., precizēts 06.08.2024.)* |
| 2.7. | Projektā tiek  plānota SAM MK noteikumu 28.3. punktā norādītā attiecināmā darbība “Notekūdeņu attīrīšanas iekārtu (NAI) attīrīšanas efektivitātes uzlabošana”. NAI tehnoloģiskā procesa pētījuma procesā ir konstatēts, ka ir nepieciešams veikt darbību “Notekūdeņu attīrīšanas iekārtu attīrīšanas efektivitātes uzlabošana”.  Darbības ietvaros viena no veicamajām  apakšdarbībām ir nodrošināt optimālu aktīvo dūņu koncentrāciju notekūdeņu bioloģiskās attīrīšanas tvertnēs, veicot lieko aktīvo notekūdeņu dūņu atsūknēšanu no procesa un to atūdeņošanu. Iekārtas, kuras nodrošina lieko atsūknēto dūņu atūdeņošanu, ražības nepietiekamības dēļ un nolietojuma dēļ nespēj nodrošināt  optimālu aktīvo dūņu koncentrāciju notekūdeņu bioloģiskās attīrīšanas tvertnēs. Līdz ar to ir nepieciešams  mainīt bioloģisko notekūdeņu dūņu atūdeņošanas aprīkojumu.Vai bioloģisko notekūdeņu dūņu atūdeņošanas aprīkojumu iekārtu maiņa ir iekļaujama darbībā “Notekūdeņu attīrīšanas iekārtu attīrīšanas efektivitātes uzlabošana”?  | SAM MK noteikumu 28. punktā noteiktas projektā atbalstāmās un projekta iesniegumā iekļaujamās darbības, kas ietver investīcijas infrastruktūras izveidei, pārbūvei vai atjaunošanai, kā arī tās funkcionalitātes nodrošināšanai.SAM MK noteikumu 28.4. apakšpunktā minēts, ka viena no atbalstāmajām darbībām ir notekūdeņu dūņu atūdeņošanas un apstrādes iekārtu izveide, pārbūve vai atjaunošana, pamatojot SEG emisiju samazinājumu. Līdz ar to projekta iesniegumā ir jānošķir darbības, kas nepieciešamas dūņu atsūknēšanai (iekļaujamas atbalstāmajā darbībā “notekūdeņu attīrīšanas iekārtu attīrīšanas efektivitātes uzlabošana”, jo dūņu atsūknēšana kā tāda nepieciešama atbilstošas attīrīšanas kvalitātes nodrošināšanai) un darbības, kas nepieciešamas dūņu atūdeņošanai – tās iekļaujamas projekta iesniegumā atbalstāmās darbības “notekūdeņu dūņu atūdeņošanas un apstrādes iekārtu izveide, pārbūve vai atjaunošana, pamatojot siltumnīcefekta gāzu emisiju samazinājumu” ietvaros. *(16.07.2024.)* |
| 2.8. | Bioloģisko notekūdeņu dūņu atūdeņošanas aprīkojuma iekārtu maiņas rezultātā SEG emisiju samazinājums procesā nav prognozējams, jo nepieciešamas lielākas ražības iekārtas, bet ietekme uz notekūdeņu attīrīšanas iekārtu attīrīšanas efektivitātes uzlabošanu būs būtiska, jo varēs nodrošināt aktīvo dūņu koncentrāciju, kas uzlabos NAI darbības efektivitāti, samazinot N un P koncentrāciju vidē novadītajos notekūdeņos.  | Lai pamatotu SEG emisiju samazinājumu, aicinām arī projektā papildu paredzēt darbības, kas nodrošina, ka salīdzinājumā ar šobrīd esošajām apstrādes metodēm pēc projekta īstenošanas tiek nodrošināts SEG emisiju samazinājums. Vienlaikus aicinām metodiski izvērtēt, kāds siltumnīcefekta gāzu apjoms tiek emitēts šobrīd (nepietiekami atūdeņojot un apstrādājot dūņas) salīdzinājumā ar situāciju pēc projekta, kurā tiktu paredzēts atbilstošs atūdeņošanas un apstrādes risinājums.*(16.07.2024.)* |
| 2.9. | Par atbalstāmo darbību “Notekūdeņu attīrīšanas iekārtu attīrīšanas efektivitātes uzlabošana”. Zināms, ka pēc projekta īstenošanas norādītās N un P koncentrācijas samazinājums (10 mg N/l un 0,7 mg P/l) netiks sasniegts. Vai var plānot aktivitātes, kas samazina esošo N un P, bet nesasniedz norādīto? | Jā, varat plānot un īstenot aktivitātes, kas samazina esošo N un P koncentrāciju notekūdeņos, jo pasākuma atlases kārtas ietvaros ir paredzēta NAI attīrīšanas efektivitātes uzlabošana, samazinot vidē novadāmā piesārņojuma apjomu – darbības, kas nepalielina NAI hidraulisko jaudu, bet nodrošina augstāku notekūdeņu attīrīšanas pakāpi (N un P attīrīšana), kas sekmētu ūdensobjektu ekoloģisko kvalitāti un piesārņojuma mazināšanos.Ir svarīgi dokumentēt šos uzlabojumus un projekta iesniegumam pievienot aizpildītu atlases nolikuma 2. pielikumu “Piesārņojuma samazinājuma, notekūdeņus uzņemošā ūdensobjekta un enerģijas ietaupījuma apraksts”. [Atlases nolikuma 2. pielikumā](https://www.cfla.gov.lv/lv/media/15474/download?attachment) (4. sadaļa, tostarp arī citas sadaļas, kas attiecināmas uz projekta iesniegumu) sniedz informāciju un aprēķinus par projektā plānoto darbību efektivitāti – kādas N un P koncentrācijas vidē novadītajos notekūdeņos plānots sasniegt pēc projekta īstenošanas. Iekļauj skaidrojumu par projektā paredzēto darbību ietekmi (sasaisti) ar piesārņojuma samazināšanu (piemēram, sniegts skaidrojums, kuru no piesārņojošajām vielām un kādā apmērā plānots samazināt ar uzstādāmo iekārtu). Vēršam uzmanību, lai kvalitātes kritērijā Nr. 4.5. “Projektā paredzētās darbības efektivitāte”(skat., [atlases nolikuma 7. pielikums](https://www.cfla.gov.lv/lv/media/15492/download?attachment)) saņemtu trīs papildu punktus, projekta rezultātā no NAI izplūstošajos attīrītajos notekūdeņos gada vidējās slāpekļa un fosfora koncentrācijas nepārsniedz10,0 mg N/l un 0,7 mg P/l. Savukārt, ja projekta rezultātā tiek sasniegtas citas koncentrācijas, kas pārsniedz 10,0 mg N/l un 0,7 mg P/l, projekta iesniegums nesaņem papildus punktus kvalitātes kritērijā Nr. 4.5. *(16.07.2024.)* |
| 2.10. | Vai esošo dūņu centrifūgu nomaiņa uz citu modernāku centrifūgu, kura ir arī mazāka elektrības patēriņa elektromotoriem un "gudrāku" vadības sistēma ir attiecināmas izmaksas? Vai arī pareizāk būtu centrifūgu mainīt pret presi, kuras elektrības patēriņš ir daudzkārt mazāks, taču dūņu sausnes rādītāji nav tik labi kā centrifūgai? | 2.2.1.1. pasākuma pirmajā atlases kārtā iekārtu energoefektivitāte (elektroenerģijas patēriņš) netiek vērtēta kā kvalitātes kritērijs, t.i., iekārtas ir iespējams izvēlēties, nebalstoties tikai uz enerģijas ietaupījumu – galvenais uzsvars ir uz **piesārņojuma samazinājumu** un notekūdeņu dūnu gadījumā specifiski **SEG emisiju samazinājumu**. Līdz ar to aicinām izvērtēt un izvēli par iekārtām izdarīt, balstoties gan uz NAI specifiskajām vajadzībām, gan uz 2.2.1.1. pasākuma projektu iesniegumu vērtēšanas kritērijos noteiktajām prioritātēm un obligāti izpildāmajām prasībām (piemēram, šajā gadījumā aprēķināts SEG emisiju ietaupījums).*(26.07.2024.)* |
| 2.11. | Vai iespējams darbības “notekūdeņu dūņu atūdeņošanas un apstrādes iekārtu izveide, pārbūve vai atjaunošana, pamatojot siltumnīcefekta gāzu emisiju samazinājumu” ietvaros neveicot izmaiņas tehnoloģijā mainīt iekārtas uz energoefektīvākām, pamatojot SEG emisiju samazinājumu? | SAM MK noteikumu Nr. 285 28.4. apakšpunktā nav stingri norādīts, ka tehnoloģijas maiņa ir obligāta, norādīts, ka ir jāpamato SEG emisiju samazinājums. Tādējādi, energoefektīvu iekārtu iegāde un uzstādīšana ir atbalstāma darbība, ja tas atbilst noteikumu mērķiem un nosacījumiem. Lai pamatotu šādu pieeju, nepieciešams sniegt izpētes datus un pārbaudāmus, izsekojamus un uzticamus aprēķinus (t.i. SEG emisiju ietaupījuma aprēķinu), kas sagatavoti, izmantojot pārbaudāmu, publisku pieejamu metodoloģiju, un kas parāda, ka jaunās iekārtas, neskatoties uz to, ka tehnoloģija nemainās, **samazina siltumnīcefekta gāzu emisijas** (projekta iesniegumam pievieno aizpildītu atlases nolikuma 2. pielikuma 5. sadaļu).*(06.08.2024.)* |
| 2.12. | Vai piesārņojošās vielas, proti, P koncentrācija pie projekta iesnieguma tiks vērtēta kā sasniegta pirms projekta īstenošanas, ja 2023. gada vidēja P vērtība nepārsniedz 0,7 mg/l, tomēr 2023. gadā 21 paraugā P koncentrācijas bija lielākas nekā 0,7 mg/l (atbilstoši 22.01.2022. MK Nr. 34 “Noteikumi par piesārņojošo vielu emisiju ūdenī” 3. tabulā “Maksimālais to paraugu skaits, kuri drīkst neatbilst attiecīgajām prasībām (ievērojot gada laikā ņemto paraugu skaitu)" noteiktajam, ja gada laikā tiek ņemti 48 paraugi, maksimāli tikai 5 drīkst neatbilst prasībām).Vai iespējams projekta iesniegumā plānot aktivitātes darbības “notekūdeņu attīrīšanas iekārtu attīrīšanas efektivitātes uzlabošana” ietvaros, lai sasniegtu labāku notekūdeņu attīrīšanas efektivitāti, neskatoties uz to, ka kritēriji Nr. 4.1. un Nr. 4.5. ir izpildīti pirms projekta īstenošanas? | Jāņem vērā, ka atjaunotās Komunālo notekūdeņu direktīvas (jaunākā, t.i., 2024. gada 10. aprīļa redakcija pieejama [šeit](https://eur04.safelinks.protection.outlook.com/?url=https%3A%2F%2Fwww.europarl.europa.eu%2FRegData%2Fseance_pleniere%2Ftextes_adoptes%2Fdefinitif%2F2024%2F04-10%2F0222%2FP9_TA(2024)0222_EN.pdf&data=05%7C02%7Ckristine.jucite%40cfla.gov.lv%7Ca994cbc00a8a4f83f70408dcb0891efe%7Cc2d02fb61e644741866ff8f5689ca39a%7C0%7C0%7C638579351320622878%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=F8exe5AqmNQYZfF75vxjTTRPYzPIv9qyYOo7AKCWfWY%3D&reserved=0)) prasības attiecībā uz N un P attīrīšanu nosaka, ka gada vidējām vērtībām (1. pielikuma C daļas 4. punkta c) apakšpunkts) jāatbilst jaunajām prasībām. Attiecībā uz 1. pielikuma C daļas 4. tabulu (maksimālais paraugu skaits, kas drīkst pārsniegt robežlielumus) – tajā noteiktie paraugu skaiti attiecināmi uz 1. pielikuma C daļas 1. un 3. tabulu atbilstoši 1. pielikuma C daļas 4. punkta a) apakšpunktam. 1. tabula nosaka BSP, ĶSP un suspendēto vielu koncentrācijas. 3. tabula nosaka atsevišķu vielu koncentrācijas, kas vidi var piesārņot arī ļoti mazā koncentrācijā (piemēram, diklofenaks, metoprolols u.c.). Arī šobrīd spēkā esošo MK 2002. gada 22. janvāra noteikumu Nr. 34 “Noteikumi par piesārņojošo vielu emisiju ūdenī” 5. pielikuma 7. punkts nosaka:1. Attīrītie notekūdeņi **atbilst šo noteikumu prasībām**, ja to paraugu analīzēs konstatē katra atsevišķa parametra atbilstību noteiktajai skaitliskajai vērtībai un ja:
	1. to paraugu skaits, kuri neatbilst šā pielikuma **1. tabulā** (BSP, ĶSP, SV) noteiktajām prasībām, gada laikā nepārsniedz šā pielikuma 3. tabulā noteikto skaitu;
	2. normālos darbības apstākļos ņemtajos notekūdeņu paraugos, kuri neatbilst prasībām, bioloģiskā skābekļa patēriņa un ķīmiskā skābekļa patēriņa koncentrācija atšķiras no šā pielikuma 1. tabulā noteiktās koncentrācijas ne vairāk kā par 100 %. Atšķirība starp konstatēto un 1. tabulā noteikto koncentrāciju suspendētajām vielām drīkst būt līdz 150 %;
	3. **slāpekļa un fosfora kopējās koncentrācijas gada vidējās vērtības atbilst šā pielikuma 2. tabulā noteiktajai skaitliskajai vērtībai**.

Neskatoties uz to, ka kvalitātes kritēriji Nr. 4.1. un Nr. 4.5. ir izpildīti pirms projekta īstenošanas, projekta iesniegumā joprojām var plānot aktivitātes, lai sasniegtu labāku notekūdeņu attīrīšanas efektivitāti. Šīs aktivitātes var ietvert iekārtu uzstādīšanu, kas nodrošinās labāku attīrīšanas efektivitāti (projekta iesniegumam pievieno aizpildītu 2. pielikuma 1., 2., 3., 4. un 6. sadaļu).Vēršam uzmanību, ka kritērijs Nr. 4.1. un Nr. 4.5. projekta iesniegumam dod papildu punktus (tie nav jāsaņem obligāti). Ja prasības par attīrīšanas kvalitāti tiek izpildītas pirms projekta īstenošanas, papildu punkti abos minētajos kritērijos netiek piešķirti. *(06.08.2024.)* |
| 2.13. | Par notekūdeņu attīrīšanas efektivitātes uzlabošanu. Plānots nomainīt visu aerācijas sistēmu, uzstādot jaunus gaisa pūtējus un to regulēšanas iekārtas, kā arī citas tehnoloģiski nepieciešamās iekārtas, kas summāri dod elektroenerģijas ietaupījumu, kā arī dod attīrītā notekūdeņu kvalitātes stabilitāti. Fosfora attīrīšanai paredzam atjaunot esošo dzelzs hlorīda dozēšanas iekārtu ķīmiskai fosfora (P) attīrīšanai līdz projektā noradītām robežvērtībām. Bez tam tiek sakārtota septisko notekūdeņu pieņemšanas tvertne. Vai visu uzskaitīto var ietvert notekūdeņu efektivitātes uzlabošanas komponentē un kādi vērtēšanas parametri ir jāuzrāda projekta pieteikumā – elektrības patēriņa samazinājums uz attīrīto m3, un vienlaicīgi sasniedzamās slāpekļa (N) un fosfora (P) robežvērtības. Tāpat vai tiks vērtēta attīrīšanas iekārtu efektivitāte pēc procentuālā piesārņojuma samazinājuma (izejošais/ienākošais). | Minētās darbības (aerācijas sistēmas nomaiņa, dzelzs hlorīda dozēšanas iekārtas atjaunošana) var iekļaut SAM MK noteikumu Nr. 285 28.3. apakšpunktā minētajā atbalstāmajā darbībā – notekūdeņu attīrīšanas iekārtu attīrīšanas efektivitātes uzlabošana. Tomēr saistībā ar minēto septisko notekūdeņu pieņemšanas tvertnes sakārtošanas iekļaušanu projektā – lūdzam ņemt vērā, ka 2.2.1.1. pasākumā komercdarbības atbalsts tiek piešķirts sabiedrisko ūdenssaimniecības pakalpojumu sniedzējam kā kompensācija par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, t.i., no pieejamās informācijas secinām, ka notekūdeņu pieņemšanas tvertne ir saistīta ar decentralizētajās kanalizācijas sistēmās savākto notekūdeņu pieņemšanu, kas neietilpst ūdenssaimniecības sabiedriskajos pakalpojumos.**Vērtēšanas kritēriji:** Ja projekta iesniegumā plānota atbalstāmā darbība – notekūdeņu attīrīšanas iekārtu attīrīšanas efektivitātes uzlabošana, tad, neskaitot vispārīgos projekta iesniegumam pievienojamos dokumentus (piemēram, izmaksu un ieguvumu analīzi, apliecinājumus u.tml. atbilstoši [atlases nolikumam](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2Fmedia%2F15498%2Fdownload%3Fattachment&data=05%7C02%7Ckristine.jucite%40cfla.gov.lv%7C271e5bb966444144c9cf08dcd09d9213%7Cc2d02fb61e644741866ff8f5689ca39a%7C0%7C0%7C638614622445963449%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=OLAkAjbo5rPQajXzSP6%2BtVm%2B04Iayq20hhzmY58AMc8%3D&reserved=0) un [projekta iesnieguma aizpildīšanas metodikai](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2Fmedia%2F15471%2Fdownload%3Fattachment&data=05%7C02%7Ckristine.jucite%40cfla.gov.lv%7C271e5bb966444144c9cf08dcd09d9213%7Cc2d02fb61e644741866ff8f5689ca39a%7C0%7C0%7C638614622445975054%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=j%2FysSuHa%2FaWYzuQgYEcC4nEBBpc6c%2FchUHA4DljGIgc%3D&reserved=0)), projekta iesniegumam pievieno aizpildītu “Piesārņojuma samazinājuma, notekūdeņus uzņemošā ūdensobjekta un enerģijas ietaupījuma apraksts” atbilstoši atlases nolikuma [2. pielikuma formai](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2Fmedia%2F15474%2Fdownload%3Fattachment&data=05%7C02%7Ckristine.jucite%40cfla.gov.lv%7C271e5bb966444144c9cf08dcd09d9213%7Cc2d02fb61e644741866ff8f5689ca39a%7C0%7C0%7C638614622445981523%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=VfMgwzb4LmPdRdU4oyGRbK07M6EbWK2MUpv4p66vQEU%3D&reserved=0) un, ja attiecināms, tā pielikumus (izņemot 2. pielikuma 5. sadaļu), lai projektu iesniegumu vērtēšanas procesā kvalitātes kritērijos varētu saņemt punktus – aicinām detalizēti iepazīties ar visiem [projektu iesniegumu vērtēšanas kritērijiem un to piemērošanas skaidrojumu](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2Fmedia%2F16110%2Fdownload%3Fattachment&data=05%7C02%7Ckristine.jucite%40cfla.gov.lv%7C271e5bb966444144c9cf08dcd09d9213%7Cc2d02fb61e644741866ff8f5689ca39a%7C0%7C0%7C638614622445988513%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=rs2OznPWcN38TWeXSpRb%2By5RS63ZwB%2Bh4j%2BEtaaA1GQ%3D&reserved=0), kas būtiski palīdzēs projekta iesnieguma sagatavošanā. * piesārņojuma samazinājums (atlases nolikumā 2. pielikuma 1. sadaļa) – aprēķins par vidē nonākošā plānotā piesārņojuma slāpekļa un fosfora samazinājumu procentos pēc projekta īstenošanas (tiks vērtēta attīrīšanas iekārtu efektivitāte pēc procentuālā piesārņojuma samazinājuma (izejošais/ienākošais));
* informācija par notekūdeņu attīrīšanas iekārtu novadīto notekūdeņu uzņemošā ūdensobjekta ekoloģisko kvalitāti (atlases nolikumā 2. pielikuma 2. sadaļa);
* informācija par uzņemošā ūdensobjekta atrašanos virszemes riska ūdensobjektu sarakstā (atlases nolikumā 2. pielikuma 3. sadaļa);
* darbības efektivitāte (atlases nolikumā 2. pielikuma 4. sadaļa) – informācija un aprēķini par projektā plānoto darbību efektivitāti – kādas N un P koncentrācijas vidē novadītajos notekūdeņos plānots sasniegt pēc projekta īstenošanas;
* enerģijas ietaupījums (atlases nolikumā 2. pielikuma 6. sadaļa) – piem., enerģijas patēriņa samazinājums uz vienu attīrīto notekūdeņu m3 vai konkrētajā sabiedriskā ūdenssaimniecības pakalpojuma vai procesa ietvaros sasniedzamais primārās enerģijas samazinājums pēc projekta īstenošanas.

2.2.1.1. pasākumā iekārtu energoefektivitāte (elektroenerģijas patēriņš) netiek vērtēta kā kvalitātes kritērijs, t.i., iekārtas ir iespējams izvēlēties, nebalstoties tikai uz enerģijas ietaupījumu – galvenais uzsvars ir uz piesārņojuma samazinājumu. Tāpat atbilstoši kvalitātes kritērijiem tiek vērtēta projekta gatavības pakāpe un kāds(-i) darbības(-u) veids(-i) ir iekļauts projektā.*(13.09.2024.)* |
| 2.14. | Par notekūdeņu dūņu apstrādes tehnoloģijas atjaunošanu. Ņemot vērā, ka jebkuras notekūdeņu attīrīšanas iekārtu darbības procesā rodas liekās dūņas, kuras ir jāapsaimnieko, t.i. jāizņem no tehnoloģiskā procesa, nodrošinot optimālo dūņu masu (1,5-2,0 mg/l). Palielināts dūņu daudzums rada papildus gaisa padevi darbības nodrošināšanai, kā arī var ietekmēt attīrīto notekūdeņu kvalitāti (palielinātu slāpekļa (N) un fosfora (P) sastāvu attīrītā notekūdenī). Līdz ar to visas ar dūņu recirkulāciju un lieko dūņu apstrādi saistīto  iekārtu atjaunošana var tikt uzskatāma par pasākumiem notekūdeņu attīrīšanas iekārtu darbības efektivitātes uzlabošanai. Vai šajā gadījumā projekta pieteikumā darbības ir jāizdala uz SAM MK noteikumu 28.3. apakšpunktā minēto atbalstāmo darbību (efektivitāte) un 28.4. apakšpunktā minēto atbalstāmo darbību (dūņu saimniecība), vai darbības jāapvieno vienā darbībā atbilstoši SAM MK noteikumu 28.3. apakšpunktam (efektivitāte). Ja darbības tiek atsevišķi izdalītas, kādi kritēriji ir SAM MK noteikumu 28.4. apakšpunktā minētās darbības (dūņu  saimniecība) projekta pieteikuma vērtēšanai.  | SAM MK noteikumu 28.4. apakšpunktā minēts, ka viena no atbalstāmajām darbībām ir notekūdeņu dūņu atūdeņošanas un apstrādes iekārtu izveide, pārbūve vai atjaunošana, pamatojot SEG emisiju samazinājumu. Līdz ar to projekta iesniegumā darbības, kas nepieciešamas dūņu recirkulācijai iekļaujamas atbalstāmajā darbībā “notekūdeņu attīrīšanas iekārtu attīrīšanas efektivitātes uzlabošana”, jo dūņu recirkulācija kā tāda nepieciešama atbilstošas attīrīšanas kvalitātes nodrošināšanai. Savukārt, lieko dūņu *apstrādes/ūdens attīrīšanas procesa* iekārtas var būt attiecināmas atkarībā no konkrētās situācijas: 1. notekūdeņu attīrīšanas iekārtu attīrīšanas efektivitātes uzlabošana – ja lieko dūņu iekārtu (t.i., lieko dūņu atsūknēšanas sistēmas) modernizācija tieši veicina notekūdeņu attīrīšanas sistēmas efektivitāti, piemēram, samazina dūņu radīto slodzi uz aerācijas sistēmu un uzlabo attīrīšanas kvalitāti, tad darbības attiecināmas uz SAM MK noteikumu 28.4 apakšpunktu. Šajā gadījumā jānorāda, kā tieši dūņu atsūknēšanas sistēmas uzlabojumi veicina attīrīšanas efektivitāti.
2. notekūdeņu dūņu atūdeņošanas un apstrādes iekārtu izveide, pārbūve vai atjaunošana, pamatojot siltumnīcefekta gāzu emisiju samazinājumu – iekļaujamas darbības, kas saistītas ar dūņu atūdeņošanu, apstrādi (t.sk. iebiezināšanu). Ja projekta mērķis ir uzlabot dūņu apstrādes procesu, piemēram, uzstādīt vai modernizēt dūņu atūdeņošanas iekārtas, šīs darbības var būt attiecināmas uz SAM MK noteikumu 28.4 apakšpunktu.

Lai noteiktu, kurā atbalstāmajā darbībā iekļaut konkrētās darbības, ir nepieciešams izvērtēt, kādas darbības tiks veiktas un kā tās ietekmēs gan dūņu apstrādi, gan notekūdeņu attīrīšanas efektivitāti.**Vērtēšanas kritēriji:** Ja projekta iesniegumā plānota atbalstāmā darbība – notekūdeņu dūņu atūdeņošanas un apstrādes iekārtu izveide, pārbūve vai atjaunošana, pamatojot SEG emisiju samazinājumu, projekta iesniegumam pievieno atlases nolikuma 2. pielikumu “Piesārņojuma samazinājuma, notekūdeņus uzņemošā ūdensobjekta un enerģijas ietaupījuma apraksts” ar aizpildītu 2., 3., 5. un 6. sadaļu.Tāpat lūdzam ņemt vērā iepriekšminētos citus kvalitātes kritērijus, specifiskos atbilstības kritērijus, kā arī vienotos un vienotos izvēles kritērijus.*(13.09.2024.)* |
| 2.15. | Par SAM MK noteikumu 28.2. apakšpunktā minēto atbalstāmo darbību – attīrīto notekūdeņu izvada atjaunošana vai pārbūve. Vai mitrāja izveide NAI avārijas izvadā nonākošo notekūdeņu bioloģiskai attīrīšanai var tikt iekļauta šajā komponentē. Avārijas izvadā nonāk liela lietus un nokrišņu laikā uz NAI padotie notekūdeņi. Vienlaicīgi izveidojot šo mitrāju tiek izslēgta bioloģiski neattīrīto notekūdeņu nonākšana uztverošās ūdenstilpnēs, kas var tikt uzskatāma par notekūdeņu attīrīšanas efektivitātes uzlabošanu vai otrs variants – notekūdeņu attīrīšanas iekārtu jaudas uzlabošanu atbilstoši SAM MK noteikumu 28.1. apakšpunktam. Uz kuru atbalstāmo darbību attiecināma šī darba realizācija?  | Pirmšķietami no sniegtā apraksta šāda inženiertehniskā risinājuma kā tāda izveide būtu atbalstāma 2.2.1.1. pasākumā, taču, lai izvērtētu tā funkcijas NAI procesos un attiecīgi atbilstību konkrētai atbalstāmajai darbībai, būtu nepieciešama detalizētāka informācija. Ņemot vērā, ka SAM MK noteikumu 28.2. apakšpunktā noteiktās atbalstāmās darbības ir saistītas ar attīrīto notekūdeņu izvada atjaunošanu, izbūvi vai pārbūvi, no pieejamās informācijas nevar secināt, vai plānotā mitrāja izbūve nodrošinātu avārijas izvada funkcionēšanu kā jau attīrītu notekūdeņu izvada gadījumā (t.i., kāda būtu attīrīšanas pakāpe mitrājā nonākušajiem ūdeņiem). Vienlaikus, ja mitrāja izveide saistīta ar to, ka tajā nonākošie notekūdeņi vēlāk pakāpeniski tiks novadīti uz attīrīšanu NAI, šo mitrāja izveidi varētu atbalstīt kā NAI jaudas palielināšanas risinājumu. Attiecībā uz attīrīšanas efektivitātes palielināšanu, norādām, ka, cik secināms no sniegtās informācijas, notekūdeņu nonākšana mitrājā būtu neregulāra, saistīta ar atsevišķiem lielu nokrišņu gadījumiem, attiecīgi noteikt kopējo attīrīšanas efektivitāti visām NAI pēc projekta, iekļaujot šo risinājumu, potenciāli varētu nebūt objektīvi gan no datu pieejamības viedokļa, gan neregulārās notekūdeņu (un to dažādo apjomu) atrašanās mitrājā.Vienlaikus jāņem vērā vairāki nosacījumi, kas arī šādas darbības īstenošanas laikā būtu jāievēro, piemēram:* atbilstoši SAM MK noteikumu anotācijai: projekta īstenošanas vieta ir NAI teritorija, kā arī darbības var veikt teritorijā, kas funkcionāli ir saistīta ar NAI – piemēram, NAI piegulošajā zemesgabalā, kurā tiek veiktas notekūdeņu dūņu apstrādes darbības. Tikai gadījumā, ja nepieciešama attīrīto notekūdeņu izvada izbūve, pārbūve vai atjaunošana, darbības ir iespējams veikt zemesgabalos, uz kuriem ir nodibināts apgrūtinājums par labu finansējuma saņēmējam. Darbības var veikt projekta iesniedzēja īpašumā esošos zemesgabalos, kas atrodas NAI piegulošajā zemesgabalā vai zemesgabalā, kurš robežojas ar piegulošo zemesgabalu;
* atbilstoši SAM MK noteikumu 22. punktam: projekta iesniedzējam ir īpašuma tiesības uz nekustamo īpašumu, tai skaitā zemi un infrastruktūru, kurā tiks veiktas projektā paredzētās darbības, uz termiņu, kas nav mazāks par 30 gadiem no projekta iesnieguma iesniegšanas dienas sadarbības iestādē (īpašuma tiesības nostiprinātas zemesgrāmatā līdz pirmā maksājuma pieprasījuma iesniegšanai sadarbības iestādē);
* horizontālā principa “Nenodarīt būtisku kaitējumu” prasības, piemēram, 3.5.2. specifiskais atbilstības kritērijs (*projekta darbībām ir jāveic ietekmes uz vidi novērtējums vai sākotnējais izvērtējums (ja attiecināms)*) un 3.5.3. specifiskais atbilstības kritērijs (*projektā paredzētajām darbībām ir izsniegta atbilstoša piesārņojošas darbības atļauja A vai B kategorijas piesārņojošas darbības veikšanai vai arī pievienots apliecinājums tādu saņemt līdz noslēguma maksājuma iesniegšanai*);
* projekta dzīves cikls ir 30 gadi. Kontekstā ar ieguldījumu ilgtermiņa raksturu, aicinām jau preventīvi izvērtēt, vai plānotā darbība nodrošinātu atbilstību atjauninātajām Padomes 1991. gada 21. maija Direktīvas 91/271/EEK par komunālo notekūdeņu attīrīšanu prasībām (attiecībā uz avārijas pārgāzēm un to ierobežošanas prasībām aglomerāciju grupā ar CE 10 000 – 100 000). Nepieciešamības gadījumā par šo jautājumu aicinām sazināties ar nozares ministrijas pārstāvjiem – Klimata un enerģētikas ministrijas Ūdens resursu departamentu.

*(13.09.2024.)* |
| 2.16. | Vai SAM MK noteikumu 28.4. apakšpunktā minētās atbalstāmās darbības īstenošanai projekta ietvaros ir attiecināma arī notekūdeņu dūņu laukuma aprīkošana ar segumu (jumtu), lai nodrošinātu, ka notekūdeņu dūņas pēc to atūdeņošanas dūņu presē, kuru plānots iegādāties projekta ietvaros, netiek atkārtoti “atšķaidītas”. Lūdzam ņemt vērā, ka notekūdeņu dūņas pēc atūdeņošanas novietojot atklātos dūņu laukos bez pārseguma (jumta), tās pakļautas nokrišņu iedarbībai, kas samazina dūņu sausnu, kavē to higienizāciju, ko nodrošina 12 mēnešu noturēšana, kā arī palielina enerģijas un citu resursu patēriņu, nokrišņu infiltrāta savākšanai un atkārtotai attīrīšanai notekūdeņu attīrīšanās iekārtās. Būtisku resursu, tai skaitā siltumnīcefekta gāzu emisiju samazinājumu visā notekūdeņu dūņu apstrādes procesā var nodrošināt tikai izveidojot pilnvērtīgu apstrādes sistēmu (atūdeņošana un segti dūņu lauki).  | Saskaņā ar SAM MK noteikumu 28.4. apakšpunktu, atbalsts tiek piešķirts notekūdeņu dūņu atūdeņošanas un **apstrādes** iekārtu izveidei, pārbūvei vai atjaunošanai, pamatojot siltumnīcefekta gāzu (SEG) emisiju samazinājumu. Atbalstāmās darbības ir saistītas ar notekūdeņu attīrīšanas darbības procesu un notekūdeņu dūņu **apstrādi**, bet neietver dūņu pārstrādes darbības.Atbilstoši notekūdeņu dūņu pārstrādes definīcijai, kas noteikta [Notekūdeņu dūņu apsaimniekošanas plāna 2024.–2027. gadam](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F350822-notekudenu-dunu-apsaimniekosanas-plans-20242027-gadam&data=05%7C02%7Ckristine.jucite%40cfla.gov.lv%7Cc9a9fd16b5f5446e123508dcdc6420de%7Cc2d02fb61e644741866ff8f5689ca39a%7C0%7C0%7C638627569844876338%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=p6cPNAUiztOawm%2BxiRzhd2Qj0AwT4AEUD%2Bj9zXLY55E%3D&reserved=0) (*manipulācijas ar dūņām, kas izmaina to struktūru un ļauj iegūt produktu, kuru iespējams lietderīgi izmantot. Dūņu pārstrāde ietver raudzēšanu biogāzes iegūšanai, kompostēšanu, auksto fermentāciju un dedzināšanu. Pārstrāde ietver arī tehnoloģijas, kas Latvijā pagaidām netiek pielietotas (pirolīze, u.c.)*). No sniegtā apraksta secināms, ka tiek plānota notekūdeņu dūņu pārstrāde, izmantojot aukstās fermentācijas metodi, ar ko saistītās darbības 2.2.1.1. pasākuma pirmajā atlases kārtā nav atbalstāmas. Atbalstāmas ir darbības notekūdeņu dūņu apstrādei – *jebkāda veida manipulācijām ar notekūdeņu dūņām, kas principiāli neizmaina to struktūru un nerada lietderīgi izmantojamu produktu. Dūņu apstrāde ietver arī jebkāda veida dūņu atūdeņošanu vai mehānisku iebiezināšanu* (piemēram, apstrāde minētajā dūņu presē).*(23.09.2024.)* |
| 2.17. | MK noteikumu Nr. 285 28.4. punktā kā atbalstāmā darbība norādīta “notekūdeņu dūņu atūdeņošanas un apstrādes iekārtu izveide, pārbūve vai atjaunošana, pamatojot siltumnīcefekta gāzu emisiju samazinājumu.SAM MK noteikumos nav ietverta atsauce uz notekūdeņu dūņu apsaimniekošanas plānu 2024. – 2027. gadam (turpmāk – MK rīkojums), kas izdots kā Ministru kabineta 2024. gada 28. marta rīkojums Nr. 237, lai to piemērotu kā noteicošo dūņu apstrādes termina skaidrojumam. MK rīkojuma 2.3. sadaļā “Notekūdeņu dūņu kvalitāte” teikts “MK noteikumi Nr. 362 definē gan izmantojamās notekūdeņu dūņu apstrādes metodes, gan [..]” un 2.4. sadaļā “Notekūdeņu dūņu apstrāde un pārstrāde” teikts “MK noteikumi Nr. 362 nosaka pieļaujamos notekūdeņu dūņu apstrādes, pārstrādes un utilizācijas veidus, [..]”.MK rīkojumā sniegto terminu “notekūdeņu dūņu apstrāde” un “notekūdeņu dūņu pārstrāde” skaidrojums ievērojami sašaurina Ministru kabineta 2006. gada 2. maija noteikumu Nr. 362 “Noteikumi par notekūdeņu dūņu un to komposta izmantošanu, monitoringu un kontroli” (turpmāk – MK noteikumi par dūņu izmantošanu) 4.1. punktā doto dūņu apstrādes skaidrojumu, kas aptver MK rīkojumā doto apstrādes un pārstrādes tvērumu. Ievērojot, ka MK noteikumos par dūņu izmantošanu un MK rīkojumā sniegtā dūņu apstrādes terminoloģija ir vienāda, bet to tvērumi būtiski atšķiras, lūdzam precizēt, kādus procesus klasificē kā notekūdeņu dūņu apstrādes metodes Projektu atlasē.  | Saskaņā ar Ministru kabineta 2024. gada 7. maija noteikumu Nr. 285 28.4. apakšpunktu, atbalsts tiek piešķirts notekūdeņu dūņu atūdeņošanas un **apstrādes** iekārtu izveidei, pārbūvei vai atjaunošanai, pamatojot siltumnīcefekta gāzu (SEG) emisiju samazinājumu. Atbalstāmās darbības ir saistītas ar notekūdeņu attīrīšanas darbības procesu un notekūdeņu dūņu **apstrādi**, bet neietver dūņu pārstrādes darbības.MK noteikumu Nr. 285 anotācijā ir sniegts skaidrojums, kādas darbības ietver apstrāde (t.i., *notekūdeņu dūņu apstrāde ir jebkāda veida manipulācijas ar notekūdeņu dūņām, kas principiāli neizmaina to struktūru un nerada lietderīgi izmantojamu produktu. Dūņu apstrāde ietver arī jebkāda veida dūņu atūdeņošanu vai mehānisku iebiezināšanu*), kā arī sniegts skaidrojums par pārstrādi (*notekūdeņu dūņu pārstrāde ir manipulācijas ar dūņām, kas izmaina to struktūru un ļauj iegūt produktu, kuru iespējams lietderīgi izmantot. Dūņu pārstrāde ietver raudzēšanu biogāzes iegūšanai, kompostēšanu, auksto fermentāciju un dedzināšanu. Pārstrāde ietver arī tehnoloģijas, kas Latvijā pagaidām netiek pielietotas (pirolīze, u.c.)*), un ir noteikts, ka pasākumā pārstrādes darbībām atbalsts netiek sniegts. Ministru kabineta 2006. gada 2. maija noteikumi Nr. 362 “Noteikumi par notekūdeņu dūņu un to komposta izmantošanu, monitoringu un kontroli” nosaka atšķirīgu notekūdeņu dūņu apstrādes veidu skaidrojumu, taču, ievērojot Oficiālo publikāciju un tiesiskās informācijas likuma 9. panta sestās daļas 3. punktu (*ja konstatē pretrunu starp vienāda juridiska spēka tiesību normām, piemēro jaunāko tiesību normu*), un, ņemot vērā, ka MK noteikumi Nr. 285 ir jaunāki, jāpiemēro MK noteikumos Nr. 285 iekļautie apstrādes un pārstrādes darbību skaidrojumi.*(03.10.2024.)* |
| Projekta iesnieguma aizpildīšana un pievienojamie dokumenti |
| 3.1. | Vai atlases nolikuma 2. pielikumu “Piesārņojuma samazinājuma, notekūdeņus uzņemošā ūdensobjekta un enerģijas ietaupījuma apraksts” var sagatavot pats projekta iesniedzējs, vai šī dokumenta sagatavošanai un aprēķinu veikšanai nepieciešams piesaistīt sertificētu speciālistu?  | Jā, atlases nolikuma [2. pielikumu](https://www.cfla.gov.lv/lv/media/15474/download?attachment) “Piesārņojuma samazinājuma, notekūdeņus uzņemošā ūdensobjekta un enerģijas ietaupījuma apraksts” var sagatavot projekta iesniedzējs, nav noteikta obligāta prasība sertificēta speciālista piesaistei. *(09.07.2024.)* |
| 3.2. | Par projekta iesnieguma 2. pielikuma “Notekūdeņu attīrīšanas iekārtu novadītos notekūdeņus uzņemoša ūdensobjekta veids” 3. sadaļu:1) vai ar ūdensobjekta veidu ir domāts, piemēram, upe, ezers?2) kas ir jāizvērtē sekojošam norādījumam: “[..] kā arī izvērtē projekta iesniegumā norādītā uzņemošā ūdensobjekta (ŪO koda) atrašanās vietu Latvijas Vides, ģeoloģijas un meteoroloģijas centra izstrādātajā ūdensobjektu kartē [..]” | Par projekta iesnieguma 2. pielikuma “Notekūdeņu attīrīšanas iekārtu novadītos notekūdeņus uzņemoša ūdensobjekta veids” 3. sadaļu:* 1. aizpildot 2. pielikuma 3. sadaļu “Notekūdeņu attīrīšanas iekārtu novadītos notekūdeņus uzņemošā ūdensobjekta veids”, jānorāda vismaz attīrītos notekūdeņus uzņemošā ūdensobjekta nosaukums un kods atbilstoši Ministru kabineta 2011. gada 31. maija noteikumu Nr. 418 “Noteikumi par riska ūdensobjektiem” 1.-3. pielikumam (turpmāk – MKN 1.-3. pielikums, piebilde – 3. pielikumā iekļautajiem objektiem jānorāda tikai vismaz nosaukums). Gadījumā, ja uzņemošais ūdensobjekts nav ūdensobjekts, kas iekļauts MKN 1.-3. pielikumā, to norāda 2. pielikuma 3. sadaļā (t.i., norāda, ka uzņemošais ūdensobjekts nav riska ūdensobjekts atbilstoši MKN 1.-3. pielikumam).
	2. kvalitātes kritērijā Nr. 4.3. tiek piešķirti papildu punkti, ja notekūdeņu attīrīšanas iekārtu novadītos notekūdeņus uzņemošā ūdensobjekta veids ir riska ūdensobjekts atbilstoši MKN 1.-3. pielikumam (pārliecinās vai uzņemošais ūdensobjekts iekļauts 1.-3. pielikumā). Izvērtē projekta iesniegumā norādītā uzņemošā ūdensobjekta (ŪO koda, kas norādīts pie ūdensobjekta MKN 1.-3. pielikumā) atrašanās vietu [Latvijas Vides, ģeoloģijas un meteoroloģijas centra izstrādātajā ūdensobjektu kartē](https://eur04.safelinks.protection.outlook.com/?url=https%3A%2F%2Fgeodata.lvgmc.lv%2Fportal%2Fapps%2Fwebappviewer%2Findex.html%3Fid%3De92266271ccd40258ac22f4c3e7213d9&data=05%7C02%7Ckristine.jucite%40cfla.gov.lv%7C5984a6b3dd3544475c0d08dca0181dc6%7Cc2d02fb61e644741866ff8f5689ca39a%7C0%7C0%7C638561272699007528%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=vk0LHKH7sodAfoig4oPlialLpeZL%2FL1NgDJaL4eoGzE%3D&reserved=0) (kartē atrod ūdensobjektu pēc nosaukuma un ar funkciju “Mērīt – *Location*” nosaka notekūdeņu izvada atrašanās vietu un koordinātas. Projekta iesniegumā norāda LKS-92 sistēmā gan ģeogrāfisko (formātā 57.052929 un 24.155527), gan taisnleņķa metrisko\* koordinātu (338562,321 un 564058,203) veidā.

\* Lai noteiktu taisnleņķa metrisko koordinātu var izmantot, piemēram, [https://balticmaps.eu](https://eur04.safelinks.protection.outlook.com/?url=https%3A%2F%2Fbalticmaps.eu%2Flv%2Fc___56.951558-24.113432-11%2Fbl___tps%2Fkadastrs&data=05%7C02%7Ckristine.jucite%40cfla.gov.lv%7C5984a6b3dd3544475c0d08dca0181dc6%7Cc2d02fb61e644741866ff8f5689ca39a%7C0%7C0%7C638561272699013244%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=rT5oRHYiNRaR1eCMj3UMIhnxIf%2FnHWlNvHODDUfVgmo%3D&reserved=0) (ievada ģeogrāfiskās koordinātas, atrod uzņemošā ūdensobjekta atrašanās vietu un spiež uz sarkanā riņķīša ar labo peles taustiņu, lai nolasītu taisnleņķa metrisko koordinātu (LKS)). Nolasītās koordinātas norāda 2. pielikuma 3. sadaļā, lai pamatotu, kurā ūdensobjektā nonāk notekūdeņi no notekūdeņu attīrīšanas iekārtām (lai norādītu uz riska ūdensobjektu, ja attiecināms). *(09.07.2024.)* |
| 3.3. | Ja projekta ietvaros nav paredzēta komercdarbības atbalsta kumulācija atbilstoši Ministru kabineta noteikumu Nr. 285 38. punktam, vai tādā gadījumā 6. pielikums ir jāiesniedz ar atzīmi “NAV” vai to vispār nevajag iesniegt? (nolikuma 9.5. punkts). | Ja nav plānota komercdarbības atbalsta kumulācija (apvienošana) par tām pašāmattiecināmajām izmaksām citas atbalsta programmas vai individuālā projekta ietvaros, 6. pielikuma forma nav jāaizpilda un projekta iesniegumam nav jāpievieno. Tātad:1. ja **ir** plānota komercdarbības atbalsta kumulācija – projekta iesniegumā sniedz informāciju, ka komercdarbības atbalsta kumulācija ir plānota un pievieno atlases nolikuma 6. pielikumu;
2. ja **nav** plānota komercdarbības atbalsta kumulācija – projekta iesniegumā sniedz informāciju, ka komercdarbības atbalsta kumulācija nav plānota (atlases nolikuma 6. pielikumu projekta iesniegumam nepievieno).

*(09.07.2024.)* |
| 3.4. | Kādi dokumenti apliecinās provizorisko tirgus izpēti? (nolikuma 9.6. punkts) Vai tirgus izpētes rezultātā iegūtās provizoriskās izmaksas projekta budžetā ir iekļaujamas maksimālā vai minimālā apmērā? | Tirgus izpēte tiek veikta saskaņā ar Publisko iepirkumu likumā un Sabiedrisko pakalpojumu sniedzēju iepirkumu likumā noteikto (vairāk informācijas: <https://www.iub.gov.lv/lv/1-vajadziba-tirgus-izpete-ligumcena#1.2>). To var organizēt dažādos veidos, piemēram, izsūtot elektroniskā pasta vēstules potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. Tirgus izpētes rezultātus [var apliecināt](https://www.iub.gov.lv/lv/ieteikumi-pasutitajiem-sabiedrisko-pakalpojumu-sniedzejiem-un-finansejuma-sanemejiem-tirgus-izpetes-veiksana#iespejamie-tirgus-izpetes-dokumentesanas-veidi) ar pieprasījumiem un saņemtajām piedāvājuma vēstulēm no potenciālajiem piegādātājiem (ieteicams vismaz divi aptaujāti pretendenti). Provizoriskās izmaksas projekta budžetā ir iekļaujamas tādā apmērā, lai nodrošinātu pietiekamu finansējumu – tuvāk iepirkuma rezultātiem (izmaksas ir izsekojamas un pamatotas). Projekta iesniegumā pamato norādīto izmaksu apjomu. *(09.07.2024.)* |
| 3.5. | Nolikuma 9.11. punkts – kas tiek uzskatīts par būtiskām izmaiņām finanšu situācijā pret pēdējo noslēgto gada pārskatu. Kādos gadījumos jāiesniedz zvērināta revidenta apstiprināts operatīvais finanšu pārskats un par kādu laika periodu? | Zvērināta revidenta apstiprināts operatīvais finanšu pārskats ir jāiesniedz tikai tad, ja pēdējā gada pārskatā ir konstatētas grūtībās nonākuša uzņēmuma (GNU) pazīmes. Ja pēdējā gada pārskatā nav konstatētas GNU pazīmes, papildus informācija, tostarp zvērināta revidenta apstiprināts operatīvais finanšu pārskats, projekta iesniegumam nav jāpievieno. Vairāk informācijas par GNU vērtēšanu skatīt pasākuma vebināra prezentācijā, kas pieejama <https://www.cfla.gov.lv/lv/media/15798/download?attachment>. *(09.07.2024.)* |
| 3.6. | Kāds pamatojums ir nepieciešams, ja projektā plānoto darbību īstenošanai līdzfinansējumu projekta iesniedzējs plāno piesaistīt komercbankā (ilgtermiņa kredītu)? | Projekta iesnieguma sadaļā “Projekta finansiālā kapacitāte” projekta iesniedzējs sniedz informāciju par pieejamajiem finanšu līdzekļiem plānotā projekta īstenošanai. Ja projektā plānoto darbību īstenošanai plānots piesaistīt finanšu līdzekļus ņemot ilgtermiņa kredītu komercbankā, tad projekta iesniegumam sadaļā “Dokumenti” pievieno Eiropas Savienībā vai Eiropas Ekonomikas zonā reģistrētas kredītiestādes lēmumu par aizdevuma piešķiršanu vai aizdevuma līgumu, vai garantijas vēstuli par projekta īstenošanai nepieciešamā finansējuma pieejamību (rezervēšanu) projekta īstenotāja bankas kontā, vai kredītinstitūcijas izdota cita dokumenta kopija, kas apliecina, ka kredīts tiks piešķirts bez galvojuma.*(16.07.2024.)* |
| 3.7. | Vai izmaksu un ieguvumu analīzē ir jānorāda uzņēmuma kopējie ieņēmumi un izdevumi (gadījumos, kad uzņēmuma ienākumus veido arī ienākumi, piemēram siltumpārvade), vai arī tikai tie, kas saistīti ar bioloģisko notekūdeņu attīrīšanas iekārtu ekspluatāciju? | Izmaksu un ieguvumu analīzē attiecībā uz projektu jākoncentrējas uz ieņēmumiem un izdevumiem, kas tieši saistīti ar šo projektu. Tas ietver finanšu datus (tiešie izdevumi un tiešie ieņēmumi), kas attiecas uz bioloģisko notekūdeņu attīrīšanas iekārtu izveidi, uzturēšanu un darbību. Ja uzņēmuma darbības apjoms ir plašāks un ietver, piemēram, siltumpārvades pakalpojumus, šie finanšu dati nav jāiekļauj bioloģisko notekūdeņu attīrīšanas iekārtu projekta izmaksu un ieguvumu analīzē. Tomēr, ja uzņēmuma kopējā finansiālā situācija vai citu projektu rezultāti var ietekmēt bioloģisko notekūdeņu attīrīšanas iekārtu projektu (piemēram, ja kopējie uzņēmuma ienākumi nodrošina nepieciešamo finanšu stabilitāti vai resursus projekta realizēšanai), to var norādīt piezīmēs vai paskaidrojumos, bet atsevišķi no konkrētā projekta izmaksu un ieguvumu aprēķiniem.Koncentrēšanās uz specifiskajiem bioloģisko notekūdeņu attīrīšanas iekārtu projekta finanšu datiem palīdz nodrošināt precīzu un atbilstošu izmaksu un ieguvumu analīzi, kas atspoguļo projekta sociālekonomiskos ieguvumus un zaudējumus.Jāuzsver, ka izmaksu un ieguvumu analīzes modelī nav jānorāda ieņēmumi, kas jāiekļauj sabiedrisko pakalpojumu tarifa aprēķinā, jo prioritāri ir tikai jāpārliecinās, ka sabiedrības ieguvumi ir lielāki par projekta kopējām izmaksām projekta dzīves cikla laikā. Savukārt sabiedriskā pakalpojuma sniedzēja pārkompensācijas kontroli, tarifu salāgošanu ar sabiedriskā pakalpojuma sniedzēja finanšu rādītājiem kopumā kontrolēs sabiedrisko pakalpojumu regulators. Tāpēc ES fondu projekta izmaksu un ieguvumu analīzes ietvaros to nav nepieciešams dublēt.*(26.07.2024.)* |
| 3.8. | Atlases nolikuma 4. pielikumā “Izmaksu un ieguvumu analīzes aizpildīšanas metodika” ir piemērs sociālo ieguvumu aprēķināšanai fosfora un slāpekļa samazinājuma rezultātā. Vai ir piemērs notekūdeņu attīrīšanas ietaišu izvada atjaunošanas vai pārbūves ieguvumu kvantificēšanai? | Notekūdeņu attīrīšanas iekārtu izvada atjaunošana vai pārbūve var radīt dažādus sociālekonomiskos ieguvumus. Vienlaikus jāņem vērā, ka zemāk minētajos piemēros sociālekonomiskie ieguvumi var pārklāties, vai pat pilnībā iekļaut viens otru, tāpēc, izvēloties sociālekonomisko ieguvumu aprēķinu algoritmu, jāpārliecinās par pētījumos minēto pieņēmumu aprēķinu metodiku. Tāpat ir svarīgi ņemt vērā, ka nav nepieciešams aprēķināt visus iespējamos sociālekonomiskos ieguvumus, bet gan tikai tik daudz, lai pierādītu, ka kopējie ieguvumi ir lielāki par projekta kopējām izmaksām (ekonomiskajai tīrajai tagadnes vērtībai (ENPV) ir jābūt lielākai par nulli). Šeit ir daži no galvenajiem ieguvumiem un vienkāršoti piemēri to aprēķiniem:1. Veselības ieguvumi: samazināta ūdens piesārņojuma ietekme uz sabiedrības veselību; samazināta ar ūdeni pārnēsāto slimību izplatība; samazinātas medicīnas izmaksas, kas saistītas ar ūdens piesārņojumu.Piemērs aprēķiniem:* Gada veselības izmaksu samazinājums:
	+ pieņēmums: Attīrīšanas iekārtu uzlabošana samazina saslimšanas gadījumu skaitu par 10%.
	+ vidējās medicīnas izmaksas uz vienu saslimšanas gadījumu: 500 *euro*.
	+ iedzīvotāju skaits, uz kuriem attiecas uzlabojumi: 10 000.
	+ gada veselības izmaksu samazinājums = 10 000 cilvēki \* 10% \* 500  *euro* = 500 000 *euro*.
* Uzlabota ūdens kvalitāte:
	+ pieņēmums: Labāka ūdens kvalitāte samazina hospitalizācijas gadījumu skaitu par 50 gadījumiem gadā.
	+ vidējās hospitalizācijas izmaksas: 1 000 *euro*.
	+ ikgadējais ietaupījums = 50 gadījumi \* 1 000 *euro* = 50 000 *euro*.
* Samazināta slimību izplatība:
	+ pieņēmums: Samazinās ar ūdeni pārnēsāto slimību gadījumu skaits par 20%.
	+ izmaksas vienam saslimšanas gadījumam: 200 *euro*.
	+ gada ietaupījums = 10 000 cilvēki \* 20% \* 200 *euro* = 400 000 *euro*.

2. Ekonomiskie ieguvumi: palielināts nekustamo īpašumu vērtības pieaugums tuvumā esošajām teritorijām; uzlabotas dzīves kvalitātes rezultātā pieaugoša tūrisma aktivitāte; palielināts produktivitātes pieaugums sakarā ar uzlabotu veselības stāvokli.Piemērs aprēķiniem:* Nekustamo īpašumu vērtības pieaugums:
	+ pieņēmums: Uzlabota ūdens kvalitāte paaugstina īpašumu vērtību par 5%.
	+ vidējā nekustamā īpašuma vērtība: 100 000 *euro*.
	+ īpašumu skaits: 1 000.
	+ vērtības pieaugums = 1 000 īpašumi \* 100 000 EUR \* 5% = 5 000 000 *euro*.
* Tūrisma ienākumu pieaugums:
	+ pieņēmums: Labāka ūdens kvalitāte piesaista papildus 1 000 tūristu gadā.
	+ vidējais tēriņš uz tūristu: 300 *euro*.
	+ ikgadējie papildus ienākumi = 1 000 tūristi \* 300 *euro* = 300 000 *euro*.
* Palielināta produktivitāte:
	+ pieņēmums: Uzlabota veselība paaugstina darbaspēka produktivitāti par 1%.
	+ vidējais gada ienākums uz vienu strādājošo: 20 000 *euro*.
	+ strādājošo skaits: 5 000.
	+ ikgadējais produktivitātes pieaugums = 5 000 strādājošie \* 20 000 *euro* \* 1% = 1 000 000 *euro*.

3. Vides ieguvumi: samazināts piesārņojums vietējās ūdenstilpēs un ekosistēmu atjaunošana; uzlabota ūdens kvalitāte un ūdens resursu ilgtspējība; samazinātas ekoloģiskās un ekonomiskās izmaksas saistībā ar vides piesārņojumu.Piemērs aprēķiniem:* Samazinātas piesārņojuma izmaksas:
	+ pieņēmums: Uzlabota attīrīšana samazina piesārņojumu par 20 tonnām gadā.
	+ izmaksas par vienu tonnu piesārņojuma: 500 *euro*.
	+ gada ietaupījums = 20 tonnas \* 500 *euro* = 10 000 *euro*.
* Ekosistēmu atjaunošana:
	+ pieņēmums: Atjaunošana uzlabo ekosistēmu pakalpojumu vērtību par 10 000 *euro* gadā.
	+ kopējais ieguldījums = 10 000 *euro* gadā.
* Samazinātas ūdens resursu izmaksas:
	+ pieņēmums: Uzlabota ūdens kvalitāte samazina ūdens resursu izmantošanas izmaksas par 5%.
	+ vidējās izmaksas uz ūdens resursu vienību: 2 000 *euro*.
	+ kopējais ietaupījums = 2 000 *euro* \* 5% = 100 *euro* gadā.

Atsauces uz pētījumiem:1. Aicinām apskatīt atsauces uz pētījumiem izmaksu un ieguvumu analīzes metodikā.
2. Pētījums par ūdens piesārņojuma ietekmi uz veselību:
	* Hutton, G., & Haller, L. (2004). Evaluation of the costs and benefits of water and sanitation improvements at the global level. World Health Organization.
	* [Link to WHO report](https://eur04.safelinks.protection.outlook.com/?url=https%3A%2F%2Fwww.who.int%2Fwater_sanitation_health%2Fwsh0404.pdf&data=05%7C02%7Ckristine.jucite%40cfla.gov.lv%7C684e6da9149843a99e4c08dca4428e4c%7Cc2d02fb61e644741866ff8f5689ca39a%7C0%7C0%7C638565852994071531%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=C4yx%2BVQ6Di1WTo%2FZOOepHE9DF0iuR5jZNAqqcZYuJq4%3D&reserved=0)
3. Pētījums par nekustamo īpašumu vērtības pieaugumu:
	* Boyle, K. J., Kuminoff, N. V., Zhang, C., & Devanney, M. T. (2010). The property value benefits of water quality improvements. Environmental & Resource Economics, 46(3), 315-336.
	* [Link to study](https://eur04.safelinks.protection.outlook.com/?url=https%3A%2F%2Flink.springer.com%2Farticle%2F10.1007%2Fs10640-010-9331-2&data=05%7C02%7Ckristine.jucite%40cfla.gov.lv%7C684e6da9149843a99e4c08dca4428e4c%7Cc2d02fb61e644741866ff8f5689ca39a%7C0%7C0%7C638565852994086254%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=7mgTSpxE2krHnMO24jJ%2BTi3nsJoO%2FXGw88d%2FkTB245U%3D&reserved=0)
4. Pētījums par ekosistēmu atjaunošanas vērtību:
	* Turner, R. K., Paavola, J., Cooper, P., Farber, S., Jessamy, V., & Georgiou, S. (2003). Valuing nature: lessons learned and future research directions. Ecological Economics, 46(3), 493-510.
	* [Link to study](https://eur04.safelinks.protection.outlook.com/?url=https%3A%2F%2Fwww.sciencedirect.com%2Fscience%2Farticle%2Fabs%2Fpii%2FS0921800903002903&data=05%7C02%7Ckristine.jucite%40cfla.gov.lv%7C684e6da9149843a99e4c08dca4428e4c%7Cc2d02fb61e644741866ff8f5689ca39a%7C0%7C0%7C638565852994095838%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=JHaRdT19ymL%2F71C%2BqmkZAjMB%2Bxt%2Fx0NcXsyW6mC0MEo%3D&reserved=0)

Aicinām izmantot ChatGPT (mākslīgā intelekta) piedāvātās iespējas, kas ne tikai aprakstīs iespējamos ieguvumu veidus, bet arī var parādīt vienkāršotus aprēķinu piemērus un iedot atsauces uz pētījumiem. Šīs atbildes sagatavošanā arī ir izmantots ChatGPT.Lai atrastu vairāk pētījumu par sociālekonomiskajiem ieguvumiem no notekūdeņu attīrīšanas iekārtu uzlabošanas, var izmantot vairākas uzticamas datu bāzes un resursus. Šeit ir daži no tiem:1. Google Scholar – resurss, lai meklētu akadēmiskos pētījumus un zinātniskos rakstus. Jūs varat meklēt specifiskus atslēgvārdus, piemēram, “wastewater treatment economic benefits” vai “social economic impacts of wastewater management”.
2. PubMed – datu bāze, kuru uztur ASV Nacionālā medicīnas bibliotēka. Tā ir īpaši noderīga, ja meklējat pētījumus par veselības ieguvumiem, kas saistīti ar notekūdeņu attīrīšanu.
3. ScienceDirect – datu bāze, kurā atrodami daudzi pilntekstu raksti zinātnes un tehnoloģiju jomā. Meklējot ar atslēgvārdiem, piemēram, “economic analysis of wastewater treatment” vai “environmental impact of wastewater treatment”, var atrast daudz noderīgu pētījumu.
4. SpringerLink – piedāvā piekļuvi daudzām zinātniskām publikācijām dažādās jomās, tostarp vides zinātnē un ekonomijā. Meklējiet atbilstošus rakstus un grāmatas, izmantojot atslēgvārdus.
5. JSTOR – nodrošina piekļuvi akadēmiskajiem žurnāliem, grāmatām un primārajām avotu kolekcijām. Tā ir lieliska vieta, kur atrast dziļākus pētījumus un vēsturiskus datus par notekūdeņu attīrīšanu un tās ekonomisko ietekmi.
6. OECD iLibrary – vieta, kur atrast daudzus pētījumus un ziņojumus, ko sagatavojusi Ekonomiskās sadarbības un attīstības organizācija (OECD). Meklējiet ziņojumus par vides politikām un ekonomisko analīzi.
7. United Nations Digital Library – ANO digitālā bibliotēka piedāvā piekļuvi daudzām publikācijām un ziņojumiem par ūdens resursu pārvaldību un vides aizsardzību, kurus ir izdevušas ANO aģentūras.

Meklēšanas stratēģijas:* Izmantojiet specifiskus atslēgvārdus, piemēram, “wastewater treatment benefits”, “economic impact of water quality improvement”, “public health benefits of wastewater management”.
* Filtrējiet meklēšanas rezultātus pēc datuma, lai iegūtu jaunākos pētījumus.

Pārbaudiet atsauces sarakstus katram atrastajam pētījumam, lai atrastu citus saistītus darbus.*(26.07.2024.)* |
| 3.9. | Vai būs iespējams precizēt tehnisko specifikāciju pēc projekta iesnieguma iesniegšanas un pirms iepirkuma izsludināšanas? | Tehnisko specifikāciju (un izmaksu un ieguvumu analīzi) būs iespējams **tehniski** precizēt pēc projekta iesnieguma iesniegšanas, taču jāņem vērā, ka:* darbībām, kas paredzētas tehniskajā specifikācijā, **nav iespējams veikt būtiskas izmaiņas.** Darbības pēc būtības nemaina, ievērojot, ka tādējādi varētu tikt ietekmēts projektu iesniegumu vērtēšanas kritērijos saņemtais kvalitātes punktu skaits.

Gadījumā, ja darbības  projekta īstenošanas laikā plānots būtiski mainīt pret apstiprināto, tad pie projekta līguma grozījumiem tiek vērtēts, vai projekts vispār būtu apstiprināts, tādejādi pastāv risks, ka var netikt saskaņotas šādas izmaiņas projektā un projekta īstenošana ir jāpārtrauc;* ar projekta iesnieguma precizējumiem **nebūs iespējams palielināt nepieciešamo ERAF finansējumu** darbību īstenošanai.

Ja izmaksu palielinājums konstatēts jau starp projekta iesnieguma iesniegšanu un tā precizējumu iesniegšanu, **jāpalielina projekta iesniedzēja līdzfinansējuma apjoms**. Līdzīga rīcība būs arī gadījumā, ja projekta īstenošanas laikā, **kad jau ir noslēgts līgums**, piemēram, par būvdarbiem, tiek secināts, ka **izmaksas ir palielinājušās**, tad tās **jāsedz no finansējuma saņēmēja līdzekļiem ārpus projekta** (sadārdzinājums) atbilstoši SAM MK noteikumu 36.4. apakšpunktam. Ja izmaksu palielinājums tiks konstatēts projekta īstenošanas laikā darbībām, par kurām **vēl nebūs noslēgts līgums**, atbilstoši SAM MK noteikumu 30.6. un 30.7. apakšpunktam **rezerves izmaksu vai neparedzēto izdevumu** izlietojums būs **saskaņojams ar CFLA** vai būs nepieciešams palielināt finansējuma saņēmēja līdzfinansējumu kā projekta attiecināmo izmaksu daļu.**!** Aicinām projektu iesniegumu sagatavot tādā gatavības pakāpē, ka precizējumi tehniskajā specifikācijā starp projekta iesnieguma iesniegšanu un precizējumu sniegšanu nav jāizdara, un ņemt vērā, ka, projekta iesniegumu precizējot, varēs papildināt tikai tās sadaļas un atbilstošās saistītās sadaļas, par kurām tiks izvirzīti nosacījumi.*(26.07.2024.)* |
| 3.10. | Projektu iesniegumu atlases nolikuma 2. pielikumā “Piesārņojuma samazinājuma, notekūdeņus uzņemošā ūdensobjekta un enerģijas ietaupījuma apraksts” ir atsauce ka izvērtējumu sagatavo atbilstoši metodiskajiem ieteikumiem enerģijas ietaupījumu ziņošanai un aprēķināšanai, kas balstās uz 11.10.2016. MK noteikumiem Nr. 668, kuri zaudēja spēku.  | Saskaņā ar [Būvniecības valsts kontroles biroja](https://eur04.safelinks.protection.outlook.com/?url=https%3A%2F%2Fwww.bvkb.gov.lv%2Flv%2Fzinojumi-un-metodiskie-materiali&data=05%7C02%7Ckristine.jucite%40cfla.gov.lv%7Ca994cbc00a8a4f83f70408dcb0891efe%7Cc2d02fb61e644741866ff8f5689ca39a%7C0%7C0%7C638579351320601299%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=3yYoxloUDkZwuFIS3grwJew6YiX8OW6XrZVNBBkcjZ4%3D&reserved=0) tīmekļa vietnē pieejamajiem materiāliem, spēkā esošie metodiskie norādījumi enerģijas ietaupījumu ziņošanai un aprēķināšanai ir publicēti [download (bvkb.gov.lv)](https://eur04.safelinks.protection.outlook.com/?url=https%3A%2F%2Fwww.bvkb.gov.lv%2Flv%2Fmedia%2F2657%2Fdownload%3Fattachment&data=05%7C02%7Ckristine.jucite%40cfla.gov.lv%7Ca994cbc00a8a4f83f70408dcb0891efe%7Cc2d02fb61e644741866ff8f5689ca39a%7C0%7C0%7C638579351320612887%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=pQk4i5564M%2F3wCO0o7g3u1SipnhYFnUw9YutW0nZK6U%3D&reserved=0) – 2022. gada “Metodiskie norādījumi enerģijas ietaupījumu ziņošanai un aprēķināšanai” balstās uz spēku zaudējušiem 2016. gada 11. oktobra MK noteikumiem Nr. 668 “Energoefektivitātes monitoringa un piemērojamā energopārvaldības sistēmas standarta noteikumi”. Lai nodrošinātu atbilstību projektā, ir izmantojami jaunākie metodiskie materiāli un piemēri no pieejamajiem resursiem, t.i., minētie 2022. gada metodiskie norādījumi, ja vien netiek publicēti jauni atjauninājumi. *(06.08.2024.)* |
| 3.11. | Saskaņā ar likumu “Par ietekmi uz vidi novērtējumu“ mūsu gadījumā Projektā veiktajām darbībām nav nepieciešams izstrādāt ietekmes uz vidi sākotnējo izvērtējumu vai ietekmes uz vidi novērtējumu, bet ir nepieciešami tehniskie noteikumi.Vai pareizi saprotam prasību jau projekta iesnieguma pielikumā pievienot valsts vides dienesta izdotos tehniskos noteikumus? | Jā, ja projektā veiktajām darbībām nav nepieciešams ietekmes uz vidi novērtējums vai sākotnējais novērtējums, bet ir nepieciešami tehniskie noteikumi, tad šie tehniskie noteikumi ir jāpievieno kā pielikums projekta iesniegumam. Atbilstoši projektu iesniegumu atlases nolikuma [7. pielikuma](https://www.cfla.gov.lv/lv/media/16110/download?attachment) (vērtēšanas kritēriji un to piemērošanas metodika) horizontālā principa “Nenodarīt būtisku kaitējumu” specifiskā atbilstības kritērija Nr. 3.5.2. “Projekta darbībām ir jāveic ietekmes uz vidi novērtējums vai sākotnējais izvērtējums (ja attiecināms)” vērtējums ir “N/A”, ja sniegts skaidrojums, ka projektā paredzētajām darbībām nav nepieciešams veikt ietekmes uz vidi novērtējumu vai sākotnējo izvērtējumu, pievienojot attiecīgu izziņu no kompetentās iestādes.*(13.09.2024.)* |
| 3.12.  | Kur var iepazīties ar SEG emisiju samazinājuma aprēķina piemēriem? | Ņemot vērā, ka SEG emisiju samazinājums aprēķināms tikai notekūdeņu dūņu atūdeņošanas un apstrādes darbību gadījumā, un katram projekta iesniedzējam var būt individuāls nepieciešamais risinājums, kas paredzētu arī individuālu emisiju samazinājuma aprēķinu, atlases dokumentācijā netiek iekļauti konkrēti SEG emisiju samazinājuma aprēķina piemēri. Aicinām emisijas faktorus, kā arī aprēķinu metodoloģiju iegūt, izvērtējot dažādus Eiropas Komisijas vai, piemēram, IPCC veiktos pētījumus, pētnieku sagatavotas publikācijas zinātniskajos žurnālos, citu valstu veiktos pētījumus par notekūdeņu dūņu radītajām SEG emisijām u.tml.*(13.09.2024.)* |
| 3.13. | Saskaņā ar projektu atlases metodikas 3.6.1. punktu, ja projekta iesniegumā ir iekļautas darbības, kas paredz enerģijas ietaupījumu, vajadzētu sagatavot izvērtējumu. Nosūtu sagatavotu aprēķinu vienai komponentei. Vai šāds aprēķins/izvērtējums būs atbilstošs 3.6.1. un 3.6.3. punkta prasībām? | Saskaņā ar SAM MK noteikumu 6. punktu, atlases kārtu īsteno atklātas projektu iesniegumu atlases veidā. Atbilstoši Eiropas Savienības struktūrfondu un Kohēzijas fonda 2014.-2020. gada plānošanas perioda vadības likumam, atklātās projektu iesniegumu atlases ietvaros nav piemērojams "Konsultē vispirms" princips. Tas nozīmē, ka atlases ietvaros aģentūra nav tiesīga sniegt konsultācijas vai izvērtēt iesniegto dokumentāciju pirms oficiālās projekta iesnieguma iesniegšanas. Starp projektu iesniegumu iesniedzējiem notiek vienlīdzīga sacensība par projekta apstiprināšanu un Eiropas Savienības fonda finansējuma piešķiršanu.*(13.09.2024.)* |
| 3.14. | Vai sociālekonomisko ieguvumu analīzē uzrādīt kopējā slāpekļa (Nkop) piesārņojuma apjomu, kas aprēķināts pēc [Valsts statistiskā pārskata 2-Ūdens veidlapā](https://eur04.safelinks.protection.outlook.com/?url=https%3A%2F%2Fwww.vvd.gov.lv%2Flv%2Fjaunums%2Fvvd-aicina-operatorus-iesniegt-statistikas-parskatus-par-2023-gadu&data=05%7C02%7Ckristine.jucite%40cfla.gov.lv%7C569c83f2ae374b951bee08dcd616301f%7Cc2d02fb61e644741866ff8f5689ca39a%7C0%7C0%7C638620638015168834%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=FyK87EvREqzLwfBZIiZJ%2B%2BZye7lm%2BrYTCz0sa00Fc38%3D&reserved=0) (par 2023. gadu) norādītā, ja tas neatspoguļo patieso situāciju? Vai arī sociālekonomisko ieguvumu analīzē esošās situācijas atspoguļošanai var uzrādīt pēdējos pieejamos analīžu rezultātus par 2024. gadu (uz doto brīdi tie ir dati no 8 mēnešu analīzēm) vai arī izmantot modelēšanas rādītājus? | Izmaksu un ieguvumu analīzes metodika nenosaka, ka jāizmanto jaunākie iespējamie dati attiecībā uz attīrīto notekūdeņu piesārņojuma rādītājiem. Izvēle, kādus datus izmantot, ir projekta iesniedzēja ziņā. Tas, kas ir būtiski šajā atklātajā atlasē, ir datu uzticamība, pamatotība un izsekojamība. Atbilstoši [2.2. vienotā atbilstības kritērija](https://www.cfla.gov.lv/lv/media/16110/download?attachment) piemērošanas skaidrojumam (“[..] 2) izmaksu un ieguvumu analīzēs aprēķini ir aritmētiski korekti un **izsekojami** [..]”) projektu iesniegumu vērtēšanas komisijai būs jāspēj pārliecināties par izmantoto datu un aprēķinu izsekojamību. Šeit saskatām riskus, ka, piemēram, izmantojot 2024. gada datus par nepilnu gadu (t.i., arī kontekstā ar Komunālo notekūdeņu direktīvas prasību izpildi tiek skatīts pilna gada vidējais rādītājs) netiek nodrošināts izsekojamības princips, t.i., dati nav trešās puses apstiprināti. Izmaksu un ieguvumu analīzē aicinām sociālekonomiskos ieguvumus aprēķināt arī no citu piesārņojošo vielu koncentrāciju samazinājuma, sabiedrības veselības ieguvumiem, kā arī izvērtēt vēl citus ieguvumus, piemēram, attiecībā uz nodarbinātību u.tml. *(18.09.2024.)* |
| 3.15. | Kas var izstrādāt klimata risku novērtējumu un aprakstu par plūdiem – pats atbalsta pretendents vai kādi sertificēti speciālisti? | Klimata pārmaiņu riskus izvērtēju attiecībā uz projektā plānoto infrastruktūru var sagatavot projekta iesniedzējs, nav noteikta obligāta prasība sertificēta speciālista piesaistei.  *(23.09.2024.)* |
| 3.16. | Esam veikuši iepirkumu būvprojekta izstrādei attīrīšanas iekārtu pārbūvei. Vai līdz projekta iesnieguma iesniegšanai, drīkst slēgt līgumu par būvprojekta izstrādi. Vai projektēšanas izmaksas šajā gadījumā ir attiecināmas izmaksas? | Atbilstoši SAM MK noteikumu 32. punktam izmaksas ir attiecināmas no dienas, kad projekta iesniegums iesniegts sadarbības iestādē, izņemot SAM MK noteikumu 30.1. apakšpunktā minētās projekta iesniegumu pamatojošās un projekta īstenošanas dokumentācijas, tehnisko specifikāciju, tehnisko projektu vai būvprojektu sagatavošanas (tai skaitā ar būvniecības ieceri un būvprojekta minimālā sastāvā saistīto sagatavošanas darbu) izmaksas, kas ir attiecināmas, ja tās veiktas pēc 2021. gada 1. janvāra. Ja projekta darbības īstenošana ir uzsākta pirms līguma par projekta īstenošanu slēgšanas, projekta darbības aprakstā norāda informāciju par aktivitātēm, kas veiktas vai plānotas pirms līguma par projekta īstenošanu slēgšanas, un to uzsākšanas datumu.*(03.10.2024.)* |
| 3.17. | Projekta ietvaros plānotas 3 darbības. Jautājums ir par to, kas tiek saprasts ar formulējumu “Apakšdarbība”? Ja darbības ietvaros tiek piegādāta un uzstādīta dūņu prese, tad katra no šīm darbībām (piegāde un uzstādīšana) tiek definēta kā apakšdarbība, vai par apakšdarbību tiek uzskatīta piegādes iepirkuma izsludināšana? Vai pieņemot, ka šīs darbības ietvaros ir paredzēta tikai 1 iekārtas piegāde un uzstādīšana, apakšdarbības nav jānosaka? | KPVIS sistēmā apakšdarbība ir kā darbība pirmā līmeņa darbības (definētas SAM MK noteikumu 28. punkts) ietvaros, kas var būt izdalāms posms vai komponente. Ja darbības ietvaros plānota vienas iekārtas piegāde un uzstādīšana, šajā gadījumā apakšdarbība nav atsevišķi jānosaka, jo piegāde un uzstādīšana tiek veikta kā viena vienota darbība. *(03.10.2024.)* |
| 3.18. | Projektā plānotās darbības ietvaros paredzēta izvada atjaunošana. Darbības uzraudzībai nepieciešams noslēgt būvuzraudzības līgumu. Kur un kādā veidā norādīt par šāda līguma nepieciešamību? Vai būvuzraudzība tiek uzskatīta par darbības apakšdarbību? Vai vienkārši pietiek pie 2. darbības atzīmēt rādītāju “Būvuzraudzība”? Vai būvuzraudzības līgums kaut kur jāizdala atsevišķi? | Atbilstoši projektu iesniegumu atlases nolikuma 1. pielikuma “[Projektu iesniegumu aizpildīšanas metodika](https://www.cfla.gov.lv/lv/media/15471/download?attachment)” sadaļā “Darbības” norādītajam, ja kādas darbības ietvaros paredzētas vairākas aktivitātes, projekta iesniedzējs veido apakšdarbības. Katrai apakšdarbībai jānorāda viens precīzi definēts, izmērāms un reāli sasniedzams darbības rezultāts, tā skaitliskā izteiksme un atbilstoša mērvienība, kas loģiski izriet no darbības nosaukuma un apraksta. Apakšdarbībai jābūt piesaistītai projekta budžeta pozīcijai, saistītai ar projekta iesniegumā plānoto laika grafiku un pamatotai.Tātad, projekta iesniedzējs veido apakšdarbības, ja kādas darbības ietvaros paredzētas vairākas aktivitātes. Ja, piemēram, vēlaties detalizētāk strukturēt projekta pirmā līmeņa darbības ietvaros paredzētās aktivitātes, Jūs tās varat izdalīt kā apakšdarbības. Tajā skaitā būvuzraudzību definējiet kā vienu no darbības apakšdarbībām, norādot apakšdarbības rezultātu. Atbilstoši aizpildīšanas metodikas sadaļai “Projekta budžeta kopsavilkums”, būvuzraudzības izmaksas iekļaujamas projekta budžeta pozīcijā Nr. 7.3. Vēršam uzmanību, ka atbalstāmo darbību īstenošanai nepieciešamo tehnisko specifikāciju, tehnisko projektu vai būvprojektu sagatavošanas (tai skaitā ar būvniecības ieceri un būvprojekta minimālā sastāvā saistīto sagatavošanas darbu) izmaksas, kā arī būvprojekta ekspertīzes, autoruzraudzības un būvuzraudzības (tai skaitā inženiertehniskās uzraudzības) izmaksas atbilstoši SAM MK noteikumu 30.1. apakšpunktam (budžeta pozīcijās Nr. 7.1., Nr. 7.2., Nr. 7.3. un Nr. 11.) kopā nepārsniedz 10 % no projekta kopējām attiecināmajām izmaksām. *(03.10.2024.)* |
| 3.19. | Vai darbības īstenošanas grafikā iekļaujams tikai līguma realizācijas laiks no tā noslēgšanas, vai jāiekļauj arī laiks iepirkuma veikšanai? | Ja darbības īstenošana ir uzsākta vai plānota uzsākt pirms līguma par projekta īstenošanu slēgšanas, tad darbības/ apakšdarbības īstenošanas grafikā norādāms darbības īstenošanas ceturksnis pirms līguma slēgšanas. Projekta darbības aprakstā jānorāda informācija par aktivitātēm, kas veiktas vai plānotas pirms līguma slēgšanas, un to uzsākšanas datums.Vēršam uzmanību, ka atbilstoši SAM MK noteikumu 32. punktam izmaksas ir attiecināmas no dienas, kad projekta iesniegums iesniegts sadarbības iestādē, izņemot SAM MK noteikumu 30.1. apakšpunktā minētās projekta iesniegumu pamatojošās un projekta īstenošanas dokumentācijas, tehnisko specifikāciju, tehnisko projektu vai būvprojektu sagatavošanas (tai skaitā ar būvniecības ieceri un būvprojekta minimālā sastāvā saistīto sagatavošanas darbu) izmaksas, kas ir attiecināmas, ja tās veiktas pēc 2021. gada 1. janvāra.*(03.10.2024.)* |
| Īstenošanas nosacījumi |
| 4.1. | Kā projekta īstenošanas laikā tiks plānota ERAF finansējuma plūsma, vai avanss?  | Finansējuma saņēmējs, kas ir kapitālsabiedrība, avansa pieprasījumu sagatavo tādā kārtībā un apjomā, lai tas atbilst SAM MK noteikumu 37. punkta nosacījumiem.Pēc vienošanās par projekta īstenošanu noslēgšanas, pamatojoties uz finansējuma saņēmēja rakstisku avansa pieprasījumu ([vienošanās projekta](https://www.cfla.gov.lv/lv/media/15621/download?attachment) 1. pielikuma 8. sadaļa), CFLA piešķirt finansējuma saņēmējam avansu. Finansējuma saņēmējs avansa pieprasījumu sagatavo un CFLA to apstiprina, ņemot vērā nosacījumu, ka plānotā avansa apmērs atbilst Finansējuma saņēmēja spējai to izlietot 6 mēnešu laikā.Piešķirtā avansa apmērs nepārsniedz 50 % no projektam piešķirtā ERAF, ievērojot, ka avansu var izmaksāt vairākos maksājumos. Avansa un starpposma maksājumu kopsumma nepārsniedz 90 % no projektam piešķirtā ERAF finansējuma.*(09.07.2024.)* |
| 4.2. | Ja projektā paredzēts avansa maksājums un Finansējuma saņēmējs projekta īstenošanai norāda norēķinu kontu Valsts kasē, vai Finansējuma saņēmējam ir jāiesniedz kredītiestādes garantija? | Ja avanss tiks izmaksāts uz Valsts kases kontu, nav jābūt kredītiestādes garantijai, šajā gadījumā finansējuma saņēmējs iesniedz Sadarbības iestādē pamatojumu avansa maksājuma saņemšanai (piemēram, noslēgts būvniecības līgums, kurā paredzēts avanss būvdarbu izpildītājam) un norāda Valsts kases kontu, uz kuru jāpārskaita avansa summa.(06.08.2024.) |
| 4.3. | Projekta īstenošanas termiņš ir līdz 2029. gada 31. decembrim, vai šajā termiņā jāiesniedz arī noslēguma maksājuma pieprasījums? | Noslēguma maksājuma pieprasījumu finansējuma saņēmējs iesniedz 20 darba dienu laikā pēc [vienošanās projekta](https://www.cfla.gov.lv/lv/media/15621/download?attachment) 1. punktā noteiktā projekta darbību īstenošanas laika beigām vai pēc pēdējā finansējuma saņēmēja veiktā maksājuma, ja maksājums veikts ne vēlāk kā 20 (divdesmit) darba dienu laikā pēc vienošanās noteiktā projekta darbību īstenošanas laika beigām, bet ne vēlāk kā 2029. gada 31. decembrim.Atsevišķos gadījumos, finansējuma saņēmējam vienojoties ar CFLA, maksājuma pieprasījuma iesniegšanas termiņš var tikt mainīts.*(09.07.2024.)* |
| 4.4. | Vai finansējuma saņēmējs projekta iesniegumā var plānot, ka jaunradītais pamatlīdzeklis (pārbūvētais notekūdeņu izvads) tiek ieķīlāts un tā jaunradītā vērtība ir projektam nepieciešamā bankas kredīta nodrošinājuma priekšmets? Kā finansējuma saņēmējs var saņemt Sadarbības iestādes iepriekšēju rakstisku atļauju? | Projekta iesniedzējam projekta iesniegumā jānorāda informācija par finanšu kapacitāti – par finansējuma avotiem un spēju nodrošināt nepieciešamo līdzfinansējumu, tai skaitā, pamatojot projekta iesniedzēja pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā, arī attiecībā uz rīcību sadārdzinājuma gadījumā. Attiecīgi, ja projekta iesniedzējs plāno ņemt kredītu, jānorāda gan kredīta apjoms, gan nosacījumi tā ņemšanai, ja tas skar plānotās jaunradītās vērtības projektā un projekta iesnieguma vērtēšanā jāsaņem pozitīvs vērtējums kritērijos Nr. 1.7. “Projekta iesniedzējam ir pietiekama īstenošanas un finanšu kapacitāte projekta īstenošanai” un Nr. 2.2. “Projekta izmaksu lietderīgums ir pamatots ar projekta izmaksu un ieguvumu analīzi”.Projekta īstenošanas laikā finansējuma saņēmējs informē Sadarbības iestādi par kredīta ņemšanu projekta īstenošanai ar nodrošinājumu “projektā jaunradītā vērtība” un iesniedz minētā līguma kopiju. Sadarbības iestāde to izskata un sniedz savu atzinumu. Papildus vēršam uzmanību, ka šī ir atklāta projektu atlase, attiecīgi finansiālas saistības pret projektā plānotu jaunradītu vērtību var uzņemties pēc projekta iesnieguma vērtēšanas, ja projekts tiek atbalstīts.*(06.08.2024.)* |
| 4.5. | Projekta pieteikumā ir norādīts un veikts plānotais N un P samazinājums. Savukārt uzraudzības periodā šie rādītāji netiek sasniegti (no uzņēmuma neatkarīgu iemeslu dēļ). Kādas būs sekas uzņēmējam (piemēram, vai tiks veiktas finanšu korekcijas utt.)? | Aicinām iepazīties ar visiem vērtēšanas dokumentiem, tajā skaitā arī ar vērtēšanas kritērijiem un lūdzam ņemt vērā, ka projekta īstenošanas laikā projektam jāatbilst šiem kritērijiem, t.sk., jāsasniedz to kritēriju skaitliskās vērtības, par kuriem vērtēšanā piešķirti punkti. Ja konstatēta neatbilstība attiecībā uz vērtēšanas kritērijiem vai to vērtībām projekta īstenošanas laikā, var tikt izskatīta iespēja piemērot finanšu korekciju, t.i., Eiropas Reģionālās attīstības fonda ieguldījuma daļēju vai pilnīgu atmaksu.*(13.09.2024.)* |
| 4.6.  | Vai avansa maksājumu un starpposma maksājumu summa nedrīkst pārsniegt 90 % no Projektam piešķirtā Eiropas Reģionālās attīstības fonda finansējuma? | Jā, SAM MK noteikumu 37. apakšpunkts paredz, ka finansējuma saņēmējam avansu var piešķirt līdz 50 % no projektam piešķirtā Eiropas Reģionālās attīstības fonda finansējuma, ievērojot, ka avansu var izmaksāt vairākos maksājumos un avansa un starpposma maksājumu kopsumma nepārsniedz 90 % no projektam piešķirtā Eiropas Reģionālās attīstības fonda finansējuma.”*(02.10.2024.)* |
| Vērtēšana un lēmumu pieņemšana |
| 5.1. | Vai pēc atlases izsludināšanas jāiesniedz projekta iesniegums pēc iespējas ātrāk, lai būtu lielāka iespēja, ka projekts tiks atbalstīts un saņemts finansējums? Kā tiks ranžēti projekti, ja pieteikumu būs vairāk nekā pieejamais finansējums konkrētajā kārtā. Vai var būt situācija, ka visiem projektiem naudas nepietiks? | Nē, projektu iesniegumi netiks sarindoti pēc to iesniegšanas brīža CFLA. Pēc atlases projektu iesniegumu iesniegšanas termiņa beigām, t.i. [pēc 2024. gada 21. oktobra](https://www.cfla.gov.lv/lv/2-2-1-1-k-1#:~:text=Public%C4%93ts%3A%2019.06.2024.,Atlases%20veids%3A%20atkl%C4%81ta), tiks uzsākta projektu iesniegumu vērtēšana saskaņā ar [Atlases nolikumā](https://www.cfla.gov.lv/lv/media/15498/download?attachment) noteikto kārtību un [vērtēšanas kritēriju metodiku](https://www.cfla.gov.lv/lv/media/15492/download?attachment).Ja projektu iesniegumos kopējais pieprasītais finansējums būs lielāks kā pasākuma pirmajā atlases kārtā pieejamais finansējums, lai noteiktu, kuru projektu īstenošanai finansējums ir pietiekams, projektu iesniegumus sarindos atbilstoši kvalitātes kritērijos iegūtajam punktu skaitam ([Atlases nolikuma](https://www.cfla.gov.lv/lv/media/15498/download?attachment) 24. punkts):* 1. projekti ar lielāku punktu skaitu kvalitātes kritērijā Nr. 4.1., kurā tiek vērtēts vidē nonākošā piesārņojuma samazinājums (atlases nolikuma 2. pielikuma 1. sadaļa);
	2. ja kritērijā Nr. 4.1. iegūts vienāds punktu skaits, prioritāte projektiem ar lielāku punktu skaitu kvalitātes kritērijā Nr. 4.4., kurā tiek vērtēta projektā paredzēto darbību atbilstībā MK noteikumiem;
	3. ja kritērijā Nr. 4.4. iegūts vienāds punktu skaits, prioritāte projektiem ar lielāku punktu skaitu kvalitātes kritērijā Nr. 4.2., kurā tiek vērtēta notekūdeņu attīrīšanas iekārtu novadīto notekūdeņu uzņemošā ūdensobjekta ekoloģiskā kvalitāte (atlases nolikuma 2. pielikuma 2. sadaļa);
	4. ja pēc uzskaitītā sarindojuma nepieciešama projektu papildu prioritizēšana, tad priekšroka tiek dota projektam ar lielāku devumu rādītājā “iedzīvotāji, kuriem uzlabota notekūdeņu attīrīšanas kvalitāte un efektivitāte”.

Ja atlasē netiek pārsniegta noteiktā finansējuma robeža, projekta iesniegumu turpina vērtēt atbilstoši pārējiem vērtēšanas kritērijiem. Savukārt, projekta iesniegumiem, kuriem pēc rindošanas finansējums nav pietiekams vērtēšanu neturpina un tiek pieņemts lēmums par to noraidīšanu.*(09.07.2024.)* |
| 5.2. | Vai gatavības pakāpe – par projektā paredzētajām iekārtām vai inženierbūvēm izstrādāta tehniskā specifikācija – ir attiecināma arī uz tehnisko specifikāciju projektēšanai?  | Jā, lai apliecinātu gatavības pakāpi, jābūt vismaz izstrādātai tehniskajai specifikācijai projektēšanai.*(09.07.2024.)* |
| 5.3. | Cik punkti tiek piešķirti darbībai (BIS ir uzsākts būvniecības process), kurai uz Projekta iesnieguma iesniegšanas brīdi ir izsludināts iepirkums par notekūdeņu izvada būvprojekta izstrādi un autoruzraudzības pakalpojumiem? | Saskaņā ar Projektu iesniegumu atlases nolikuma 7. pielikumu, lai iegūtu 1 punktu kvalitātes kritērijā Nr. 4.6., jābūt izstrādātai tehniskajai specifikācijai vismaz vienai projektā paredzētai darbībai – būvniecības darbībām vai iekārtām, savukārt, lai iegūtu 3 punktus, jābūt izsludinātam iepirkumam vismaz vienai projekta darbībai – tieši par būvniecības darbībām vai iekārtu iegādi. Ja uz projekta iesnieguma iesniegšanas brīdi ir izsludināts iepirkums par notekūdeņu izvada būvprojekta izstrādi un autoruzraudzības pakalpojumiem, tad, ņemot vērā, ka būvprojekta izstrāde ietilpst Būvniecības likumā skaidrotajā terminā “būvniecība”, tiktu piešķirti punkti atbilstoši tam, ka vismaz vienai projekta darbībai par iekārtu piegādi, pakalpojumu vai **būvniecības darbībām** ir **izsludināts iepirkums**.Vēršam uzmanību, ka projekta gatavību un iepirkuma procedūras gatavību sadarbības iestāde fiksē uz projektu iesniegumu atlases pēdējo dienu, t.i., dienu, līdz kurai var iesniegt projekta iesniegumus. *(09.07.2024., precizēts 06.08.2024.)* |
| 5.4. | Kas ir jāizvērtē sekojošam norādījumam: “[..] kā arī izvērtē projekta iesniegumā norādītā uzņemošā ūdensobjekta (ŪO koda) atrašanās vietu Latvijas Vides, ģeoloģijas un meteoroloģijas centra izstrādātajā ūdensobjektu kartē [..]” | Kvalitātes kritērijā Nr. 4.3. tiek piešķirti papildu punkti, ja notekūdeņu attīrīšanas iekārtu novadītos notekūdeņus uzņemošā ūdensobjekta veids ir **riska ūdensobjekts** atbilstoši Ministru kabineta 2011. gada 31. maija noteikumu Nr. 418 “[Noteikumi par riska ūdensobjektiem](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F231084-noteikumi-par-riska-udensobjektiem&data=05%7C02%7Ckristine.jucite%40cfla.gov.lv%7C35c11fb8582a4ebdb3f708dca1bc3d57%7Cc2d02fb61e644741866ff8f5689ca39a%7C0%7C0%7C638563077149689053%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=Xj6FY8MD8kmT76E5FuKL9zY%2F2FrcZw8u1a1FEheMNhY%3D&reserved=0)” 1.-3. pielikumam (turpmāk – MKN 1.-3. pielikums).Projekta iesniedzējs projekta iesniegumā sniedz informāciju par to vai uzņemošais ūdensobjekts iekļauts MKN 1.-3. pielikumā. Gadījumā, ja uzņemošais ūdensobjekts nav ūdensobjekts, kas iekļauts MKN 1.-3. pielikumā, to norāda 2. pielikuma 3. sadaļā (t.i., norāda, ka uzņemošais ūdensobjekts nav riska ūdensobjekts atbilstoši MKN 1.-3. pielikumam).*(09.07.2024.)* |
| 5.5. | Cik ilgā laikā tiks izskatīti projektu iesniegumi un pieņemts lēmums?  | Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu CFLA pieņem trīs mēnešu laikā pēc projektu iesniegumu iesniegšanas [beigu datuma](https://www.cfla.gov.lv/lv/2-2-1-1-k-1#:~:text=V%C4%93rt%C4%93%C5%A1anas%20termi%C5%86%C5%A1%3A%2022.10.2024.%20%E2%80%93%2021.01.2025.) ([Atlases nolikuma](https://www.cfla.gov.lv/lv/media/15498/download?attachment) 30. punkts).*(09.07.2024.)* |
| 5.6. | Horizontālā principa “Nenodarīt būtisku kaitējumu” specifiskais atbilstības kritērijs Nr. 3.5.6. tiek attiecināts uz projektu, ja paredzēta neizmantojamas būves nojaukšana. Mūsu situācijā teritorijā neatrodas neizmantojamas būves, tomēr projekta ietvaros ir paredzēts, ka esošā priekšattīrīšanas būve tiks nojaukta un tās vietā tiks uzbūvēta jauna, atbilstoši jaudas pieaugumam un ņemot vērā tehnoloģijas izmaiņas. Vai šādā gadījumā šis kritērijs tiks mums piemērots vai nē? | Gadījumā, ja esošā priekšattīrīšanas būve pašlaik tiek izmantota, tās nojaukšana un aizstāšana ar jaunu būvi var tikt kvalificēta kā neizmantojamas būves nojaukšana, jo nojaukšanas fakts norāda, ka esošā būve vairs neatbilst nepieciešamajām prasībām vai jaudas pieaugumam, un tā vairs nebūs ekspluatācijā.Saskaņā ar projekta iesniegumā plānotajām darbībām un atbilstoši SAM MK noteikumu 26.1.4. apakšpunktam, projekta iesniedzējs projekta iesniegumā sniedz apliecinājumu par MK 2021. gada 26. oktobra noteikumu Nr. 712 “[Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi](https://likumi.lv/ta/id/327220-atkritumu-dalitas-savaksanas-sagatavosanas-atkartotai-izmantosanai-parstrades-un-materialu-regeneracijas-noteikumi)” 6. punkta prasību ievērošanu. Projekta iesniegumā iesniedzējs apliecina, ka būvdarbu veicējiem vai pakalpojumu sniedzējiem tiks noteikts pienākums, ka vismaz 70 % (pēc masas) no nebīstamajiem būvgružiem un ēku nojaukšanas atkritumiem, kas radušies būvniecības laikā (izņemot dabiskos materiālus), tiks sagatavoti atkārtotai izmantošanai, pārstrādei un citu materiālu reģenerācijai. Tas ietver arī aizbēršanas darbības, kurās atkritumus izmanto citu materiālu aizstāšanai, ja tas ir attiecināms.Vienlaikus vēršam uzmanību, ka, ja projektā plānota neizmantojamas būves vai lietošanai bīstamas ēkas vai citu vidi degradējošu objektu nojaukšana, veicot iepirkuma procedūru, ir piemērojams zaļā publiskā iepirkuma princips “aprites cikla skatījums”.*(23.09.2024.)* |
| 5.7. | Par horizontālā principa “Nenodarīt būtisku kaitējumu” specifiskais atbilstības kritēriju Nr. 3.5.8. Teritorijā neatrodas neviens koks, tomēr lasot kritērija aprakstu burtiski mēs nedrīkstam uzskatīt, ka uz mums tas neattiecas. Kritērijs neattiecas uz projektu tikai tad, ja nav paredzēta būvniecība. Kā mums rīkoties – absurdi un formāli apliecināt, ka projekta ietvaros būvniecības procesa laikā tiks ievērotas prasības par koku ciršanas aizliegumu putnu ligzdošanas periodā, vai tomēr aprakstīt situāciju un cerēt, ka tā tiks vērtēta pēc būtības nevis pēc burta? | Lai gan jūsu teritorijā nav koku un projekta ietvaros būvniecības procesa laikā nav paredzēta koku ciršana, projektu iesniegumu atlases nolikuma [7. pielikuma](https://www.cfla.gov.lv/lv/media/16110/download?attachment) specifiskais atbilstības kritērijs Nr. 3.5.8. attiecas uz visiem projekta iesniegumiem, kuros ir paredzēta būvniecība.Tāpēc ieteicams būtu izvēlēties skaidrot situāciju un projekta iesniegumā norādīt, ka teritorijā nav koku, un tādēļ netiek plānota neviena koka ciršana. Šo projekta iesniedzējs papildina ar apliecinājumu, ka projekta ietvaros būvniecības procesa laikā tiks ievērotas prasības par koku ciršanas aizliegumu putnu ligzdošanas periodā atbilstoši MK 2012. gada 2. maija noteikumos Nr. 309 “[Noteikumi par koku ciršanu ārpus meža](https://likumi.lv/ta/id/254177-noteikumi-par-koku-cirsanu-arpus-meza)” noteiktajam termiņam. Tiks ievērotas attiecīgās pašvaldības vadlīnijas vai saistošie noteikumi par koku aizsardzību, ja tiktu veikti jebkādi pasākumi, kas to varētu skart projekta īstenošanas laikā.*(23.09.2024.)* |
| 5.8. | Projekta ietvaros ieplānotas 2 darbības. 1. darbības ietvaros ieplānotas 2 apakšdarbības: vienai apakšdarbībai izsludināts iepirkums, bet otrai – sagatavota tehniskā specifikācija. 2. darbībai ar vairākām apakšdarbībām sagatavots pamatojums un daļēji tehniskās specifikācijas.Lūdzam sniegt skaidrojumu cik punktu var saņemt par gatavības pakāpi? | Saskaņā ar atlases nolikuma 7. pielikumu, lai iegūtu 1 punktu kvalitātes kritērijā Nr. 4.6., jābūt izstrādātai tehniskajai specifikācijai vismaz vienai projektā paredzētai darbībai – būvniecības darbībām vai iekārtām, savukārt, lai iegūtu 3 punktus, jābūt izsludinātam iepirkumam vismaz vienai projekta darbībai – tieši par iekārtu piegādi, pakalpojumu vai būvniecības darbībām. Ja projektā plānota, piemēram, vairāku iekārtu iegāde, pakalpojumu sniegšana vai būvniecība, kur vienai iekārtai vai inženierbūvei ir sagatavota tehniskā specifikācija, bet par otru ir izsludināts iepirkums, tiktu piešķirti punkti atbilstoši tam, ka vismaz vienai projekta darbībai par iekārtu piegādi, pakalpojumu vai būvniecības darbībām ir izsludināts iepirkums. Norādām, ka par konkrētu punktu piešķiršanu kvalitātes kritērijā par gatavības pakāpi lems projektu iesniegumu vērtēšanas komisija, izvērtējot projekta iesniegumā iekļauto informāciju.Vēršam uzmanību, ka projekta gatavību un iepirkuma procedūras gatavību sadarbības iestāde fiksē uz projektu iesniegumu atlases pēdējo dienu, t.i., dienu, līdz kurai var iesniegt projekta iesniegumus.*(11.10.2024.)* |
| 5.9. | Saskaņā ar Sabiedrisko pakalpojumu sniedzēju iepirkumu likuma (turpmāk – SPSIL) 22. panta 21. daļu, sabiedrisko pakalpojumu sniedzējs ir tiesīgs piemērot SPSIL 47. panta četrpadsmitās daļas 1. punktā minēto izņēmumu, ja tas nodrošina, ka ir **notikusi apspriede ar piegādātājiem** [..]. SPSIL 47. panta četrpadsmitās daļas 1. punkts paredz, ka sabiedrisko pakalpojumu sniedzējs pieņem lēmumu pārtraukt iepirkuma procedūru, ja atklātā konkursā, slēgtā konkursā vai sarunu procedūrā, publicējot dalības uzaicinājumu, pieteikumu vai piedāvājumu ir iesniedzis tikai viens kandidāts vai pretendents, izņemot gadījumus, kad: 1) sabiedrisko pakalpojumu sniedzējs pirms iepirkuma procedūras izsludināšanas ir rīkojis SPSIL 22. panta 2.1daļas prasībām atbilstošu apspriedi ar piegādātājiem.Lūdzam sniegt skaidrojumu, vai šādā gadījumā apspriedes rīkošana ir pielīdzināma atklāta konkursa izsludināšanai? Vai tiks piešķirti 3 punkti saskaņā projektu atlases nolikumu ar gatavības pakāpi. | Saskaņā ar Sabiedrisko pakalpojumu sniedzēju iepirkumu likuma (SPSIL) 22. panta 2.1daļu apspriede ar piegādātājiem ir procedūra, kas tiek veikta pirms iepirkuma procedūras izsludināšanas, lai iegūtu nepieciešamo informāciju un sagatavotos iepirkuma procedūras īstenošanai. Šādas apspriedes mērķis ir labāk izprast tirgus situāciju, piegādātāju piedāvājumus un iespējamos risinājumus, pirms tiek izsludināts iepirkums.Ņemot vērā minēto, secināms, ka tirgus izpēte ir uzskatāma par pirmo iepirkuma plānošanas posmu, pēc kura veikšanas seko paša iepirkuma procedūras, piemēram, atklāta konkursa izsludināšana. Atklāts konkurss ir iepirkuma procedūra, kuras organizēšanai jāievēro SPSIL minētie nosacījumi iepirkuma veikšanai.Ņemot vērā minēto secināms, ka apspriedes rīkošana ar piegādātājiem, kā to nosaka SPSIL 22. panta 2.1daļa, nav pielīdzināma iepirkuma izsludināšanai, tā netiks ņemta vērā vērtējot projekta gatavības pakāpi un netiks piešķirti punkti kvalitātes kritērijā Nr. 4.6.Vēršam uzmanību, ka par konkrētu punktu piešķiršanu kvalitātes kritērijā par gatavības pakāpi lems projektu iesniegumu vērtēšanas komisija, izvērtējot projekta iesniegumā iekļauto informāciju.*(11.10.2024.)* |